02014R1321 — SL — 18.05.2022 — 013.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (prenovitev) (Besedilo velja za EGP) (UL L 362 17.12.2014, str. 1)

spremenjena z:





popravljena z:









▼B

UREDBA KOMISIJE (EU) št. 1321/2014

z dne 26. novembra 2014

o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami

(prenovitev)

(Besedilo velja za EGP)







▼M2

Člen 1

Vsebina in področje uporabe

Ta uredba vzpostavlja skupne tehnične zahteve in upravne postopke za zagotavljanje:

(a) stalne plovnosti zrakoplovov, vključno z vsemi komponentami za vgradnjo v zrakoplov, ki so: (i) registrirani v državi članici, razen kadar se predpisani nadzor varnosti nad njimi prenese na tretjo državo in jih ne uporablja operator EU, ali (ii) registrirani v tretji državi in jih uporablja operator EU, kadar se predpisani nadzor varnosti nad njimi prenese na državo članico;

(b) skladnosti z bistvenimi zahtevami iz Uredbe (ES) št. 216/2008 za stalno plovnost zrakoplovov, ki so registrirani v tretji državi, in komponent za vgradnjo v zrakoplov, za katere se predpisani nadzor varnosti nad njimi ne prenese na državo članico in jih letalski prevoznik z licenco v skladu z Uredbo (ES) št. 1008/2008 Evropskega parlamenta in Sveta ( 1 ) zakupi brez posadke.

▼B

Člen 2

Opredelitve

Na področju uporabe Uredbe (ES) št. 216/2008 se uporabljajo naslednje opredelitve:

(a) „zrakoplov“ pomeni vsako napravo, ki se lahko obdrži v atmosferi zaradi reakcije zraka, razen reakcije zraka na zemeljsko površino;

(b) „potrditveno osebje“ pomeni osebje, odgovorno za sprostitev zrakoplova ali komponente po vzdrževanju;

(c) „komponenta“ pomeni kateri koli motor, propeler, del ali napravo;

(d) „stalna plovnost“ pomeni vse procese, ki zagotavljajo, da zrakoplov kadar koli med svojo obratovalno življenjsko dobo izpolnjuje veljavne zahteve plovnosti in je v stanju za varno obratovanje;

(e) „JAA“ pomeni „Skupne letalske oblasti“;

(f) „JAR“ pomeni „Skupne letalske predpise“;

▼M2

(g) „operacija komercialnega zračnega prevoza (commercial air transport – CAT)“ pomeni operacijo z zrakoplovom, namenjeno prevozu potnikov, tovora ali pošte, za plačilo ali drugo protivrednost;

▼B

(h) „vzdrževanje“ pomeni eno od naslednjih dejavnosti: obnovo, popravilo, pregled, nadomestitev, modifikacijo ali odpravo okvare zrakoplova ali komponente, ali njihove kombinacije, z izjemo pregleda pred letenjem;

(i) „organizacija“ pomeni fizično osebo, pravno osebo ali del pravne osebe. Taka organizacija ima lahko sedež na več kot eni lokaciji na ozemlju držav članic ali ne;

(j) „pregled pred letenjem“ pomeni pregled, opravljen pred letenjem za zagotovitev, da je zrakoplov ustrezen za nameravani let;

(k) „zrakoplov ELA1“ pomeni naslednji evropski lahki zrakoplov s posadko: (i) letalo z največjo vzletno maso (MTOM) največ 1 200 kg, ki ni razvrščeno kot kompleksni zrakoplov na motorni pogon; (ii) jadralno letalo ali motorno jadralno letalo z največjo vzletno maso (MTOM) največ 1 200 kg; (iii) balon z največjo deklarirano prostornino vzgonskega plina ali prostornino toplega zraka, ki ne presega 3 400 m3 za toplozračne balone, 1 050 m3 za prostoleteče plinske balone in 300 m3 za vezane plinske balone; (iv) zračno ladjo, namenjeno največ 4 potnikom in z največjo deklarirano prostornino vzgonskega plina ali prostornino toplega zraka, ki ne presega 3 400 m3 za toplozračne zračne ladje in 1 000 m3 za plinske zračne ladje;

▼M1

(ka) „zrakoplov ELA2“ pomeni naslednje evropske lahke zrakoplove s posadko: (i) letalo z največjo vzletno maso (MTOM) največ 2 000 kg, ki ni razvrščeno kot kompleksni zrakoplov na motorni pogon; (ii) jadralno letalo ali motorno jadralno letalo z največjo vzletno maso (MTOM) največ 2 000 kg; (iii) balon; (iv) toplozračno zračno ladjo; (v) plinsko zračno ladjo z vsemi naslednjimi značilnostmi: — 3 % največje statične obteženosti, — nevektorskim potiskom (razen povratnega potiska), — konvencionalno in enostavno zasnovo strukture, nadzornega sistema in — balonetnega sistema ter komandami brez servo podpore; (vi) zelo lahek rotoplan;

▼B

(l) „zrakoplov LSA“ pomeni lahko športno letalo, ki ima vse naslednje značilnosti: (i) največjo vzletno maso (MTOM), ki ne presega 600 kg; (ii) najvišjo prevlečno hitrost v konfiguraciji za pristanek (VS0), ki ne presega 45 vozlov kalibrirane hitrosti (CAS) pri najvišji certificirani vzletni masi zrakoplova in najbolj kritičnem centru gravitacije; (iii) sedišča za največ dve osebi, vključno s pilotom; (iv) enojni, neturbinski motor s propelerjem; (v) kabino, ki ni pod pritiskom;

(m) „glavni kraj poslovanja“ pomeni glavno upravo ali registrirani sedež podjetja, v kateri se izvajajo glavne finančne naloge in operativni nadzor dejavnosti iz te uredbe;

▼M2

(n) „kritična naloga vzdrževanja“ pomeni nalogo vzdrževanja, ki vključuje sestavljanje ali katero koli motnjo sistema ali katerega koli dela na zrakoplovu, motorju ali propelerju, ki bi v primeru napake med njegovim delovanjem lahko neposredno ogrozila varnost letenja;

(o) „specializirane komercialne operacije“ pomenijo operacije, za katere veljajo zahteve poddela SPO dela ORO iz Priloge III k Uredbi Komisije (EU) št. 965/2012 ( 2 );

(p) „omejene operacije“ pomenijo operacije zrakoplovov, ki niso kompleksni zrakoplovi na motorni pogon, za: (i) lete z deljenimi stroški, ki jih izvajajo fizične osebe, pod pogojem, da si neposredne stroške delijo vse osebe na zrakoplovu, tudi pilot, in da je oseb, ki si delijo neposredne stroške, največ šest; (ii) tekmovalne ali predstavitvene lete pod pogojem, da je plačilo ali druga protivrednost za take lete omejena na pokritje neposrednih stroškov in je sorazmeren prispevek k letnim stroškom ter da nagrade ne presegajo vrednosti, ki jih določi pristojni organ; (iii) uvodne lete, lete za spuščanje padal, lete za vleko jadralnih letal ali akrobatske lete, ki jih izvaja organizacija za usposabljanje, ki ima glavni kraj poslovanja v državi članici in je odobrena v skladu z Uredbo Komisije (EU) št. 1178/2011 ( 3 ), ali organizacija, ki je bila ustanovljena z namenom spodbujanja zračnih športov ali rekreacijskega letalstva, pod pogojem, da zrakoplov upravlja organizacija na podlagi lastništva ali zakupa brez posadke, da let ne ustvari dobička, ki se distribuira zunaj organizacije, ter da, kadar sodelujejo nečlani organizacije, takšni leti predstavljajo le postransko dejavnost organizacije. V tej uredbi se „omejene operacije“ ne štejejo za operacije CAT ali specializirane komercialne operacije;

(q) „uvodni let“ pomeni „uvodni let“ v skladu z opredelitvijo iz člena 2(9) Uredbe (EU) št. 965/2012;

(r) „tekmovalni let“ pomeni „tekmovalni let“ v skladu z opredelitvijo iz člena 2(10) Uredbe (EU) št. 965/2012;

(s) „predstavitveni let“ pomeni „predstavitveni let“ v skladu z opredelitvijo iz člena 2(11) Uredbe (EU) št. 965/2012;

▼M13

(t) „uskladitev sistemov vodenja“ pomeni usklajen postopek, s katerim se med sistemi vodenja dveh ali več organizacij vzpostavi medsebojna povezava ter izmenjujejo informacije in metode za doseganje skupnih ali usklajenih ciljev na področju spremljanja varnosti in skladnosti.

▼C3

Člen 3

Zahteve za stalno plovnost

1. Stalna plovnost zrakoplovov iz člena 1(a) in komponent za vgradnjo vanje se zagotovi v skladu z zahtevami iz Priloge I (Del M), razen za zrakoplove iz prvega pododstavka odstavka 2, za katere se uporabljajo zahteve iz Priloge Vb (Del ML).

2. Zahteve iz Priloge Vb (Del ML) se uporabljajo za naslednje, razen za kompleksne zrakoplove na motorni pogon: (a) letala z največjo vzletno maso 2 730 kg ali manj; (b) rotoplan z največjo vzletno maso 1 200 kg ali manj, certificiran za največ 4 osebe; (c) drug zrakoplov ELA2.

Kadar je zrakoplov iz točk (a), (b) in (c) prvega pododstavka naveden v spričevalu letalskega prevoznika, izdanem letalskemu prevozniku, ki mu je bila izdana licenca v skladu z Uredbo (ES) št. 1008/2008, se uporabljajo zahteve iz Priloge I (Del M).

3. Za vpis v spričevalo letalskega prevoznika, izdano letalskemu prevozniku, ki mu je bila izdana licenca v skladu z Uredbo (ES) št. 1008/2008, mora zrakoplov iz točk (a), (b) in (c) prvega pododstavka odstavka 2 izpolnjevati vse naslednje zahteve: (a) njegov program vzdrževanja zrakoplova je odobril pristojni organ v skladu s točko M.A.302 Priloge I (Del M); (b) opravljeno je bilo ustrezno vzdrževanje, kot se zahteva s programom vzdrževanja iz točke (a), in certificirano v skladu s točkama 145.A.48 in 145.A.50 Priloge II (Del 145); (c) opravljen je bil pregled plovnosti in izdano novo potrdilo o pregledu plovnosti v skladu s točko M.A.901 Priloge I (Del M).

4. Z odstopanjem od odstavka 1 tega člena se stalna plovnost zrakoplovov iz člena 1(a), ki jim je bilo izdano dovoljenje za letenje, zagotavlja na podlagi posebnih ureditev o stalni plovnosti, kakor je opredeljeno v dovoljenju za letenje, izdanem v skladu s Prilogo I (Del 21) k Uredbi Komisije (EU) št. 748/2012 ( 4 ).

▼M11

5. Šteje se, da programi vzdrževanja zrakoplova za zrakoplove iz člena 1(a), ki izpolnjujejo zahteve iz točke M.A.302 Priloge I (Del M) in so se uporabljali pred 24. marcem 2020, izpolnjujejo zahteve iz točke M.A.302 Priloge I (Del M) ali točke ML.A.302 Priloge Vb (Del ML), kot je ustrezno, v skladu z odstavkoma 1 in 2.

▼C3

6. Operatorji zagotovijo stalno plovnost zrakoplovov iz člena 1(b) in komponent za vgradnjo vanje v skladu z zahtevami iz Priloge Va (Del T).

7. Stalna plovnosti letal z največjo certificirano vzletno maso 5 700 kg ali manj, ki so opremljena z več turbopropelerskimi motorji, se zagotovi v skladu z zahtevami, ki se uporabljajo za zrakoplove, ki niso kompleksni zrakoplovi na motorni pogon, kot je določeno v točkah M.A.201, M.A.301, M.A.302, M.A.601 in M.A.803 Priloge I (Del M), točki 145.A.30 Priloge II (Del 145), točkah 66.A.5, 66.A.30, 66.A.70, Dodatkih V in VI k Prilogi III (Del 66), točki CAMO.A.315 Priloge Vc (Del CAMO), točki CAO.A.010 in Dodatku I k Prilogi Vd (Del CAO), če se uporabljajo za zrakoplove, ki niso kompleksni zrakoplovi na motorni pogon.

▼M11

Člen 4

Odobritve organizacij, ki sodelujejo pri stalni plovnosti

1. Organizacije, ki sodelujejo pri stalni plovnosti zrakoplovov in komponent za vgradnjo vanje, vključno z vzdrževanjem, na svojo zahtevo prejmejo odobritev pristojnega organa v skladu z zahtevami iz Priloge II (Del 145), Priloge Vc (Del CAMO) ali Priloge Vd (Del CAO), kot se uporablja za zadevne organizacije.

2. Z odstopanjem od odstavka 1 lahko do 24. septembra 2020 pristojni organ organizacijam na njihovo zahtevo izda odobritve v skladu s Poddelom F in Poddelom G Priloge I (Del M). Vse odobritve, izdane v skladu s Poddelom F in Poddelom G Priloge I (Del M), veljajo do 24. marca 2022.

3. Šteje se, da so potrdila o odobritvi vzdrževalne organizacije, ki jih izda ali prizna država članica v skladu s certifikacijsko specifikacijo JAR 145 iz Priloge II k Uredbi Sveta (EGS) št. 3922/91 ( 5 ) in ki so veljala pred 29. novembrom 2003, izdana v skladu z zahtevami iz Priloge II (Del 145) k tej uredbi.

4. Organizacijam, ki imajo veljavno potrdilo o odobritvi organizacije, izdano v skladu s Poddelom F ali Poddelom G Priloge I (Del M) ali s Prilogo II (Del 145), pristojni organ na njihovo zahtevo izda obrazec 3-CAO, kot je določen v Dodatku I k Prilogi Vd (Del CAO), nato pa so organizacije pod nadzorom pristojnega organa v skladu s Prilogo Vd (Del CAO).

Privilegiji take organizacije na podlagi odobritve, izdane v skladu s Prilogo Vd (Del CAO), so enaki privilegijem na podlagi odobritve, izdane v skladu s Poddelom F ali Poddelom G Priloge I (Del M) ali v skladu s Prilogo II (Del 145). Vendar navedeni privilegiji ne presegajo privilegijev organizacije iz Dela A Priloge Vd (Del CAO).

Z odstopanjem od točke CAO.B.060 Priloge Vd (Del CAO) lahko organizacija do 24. marca 2022 odpravi kakršne koli ugotovljene neskladnosti v zvezi z zahtevami iz Priloge Vd (Del CAO), ki niso vključene v Poddel F ali Poddel G Priloge I (Del M) ali v Prilogo II (Del 145).

Če organizacija po 24. marcu 2022 teh neskladnosti ne odpravi, se potrdilo o odobritvi v celoti ali delno prekliče, omeji ali začasno ukine.

5. Organizacijam, ki imajo veljavno potrdilo o odobritvi organizacije za vodenje stalne plovnosti, izdano v skladu s Poddelom G Priloge I (Del M), pristojni organ na njihovo zahtevo izda potrdilo o odobritvi (EASA obrazec 14) v skladu s Prilogo Vc (Del CAMO), nato pa so organizacije pod nadzorom pristojnega organa v skladu s Prilogo Vc (Del CAMO).

Z odstopanjem od točke CAMO.B.350 Priloge Vc (Del CAMO) lahko organizacija do 24. marca 2022 odpravi kakršne koli ugotovljene neskladnosti v zvezi z zahtevami iz Priloge Vc (Del CAMO), ki niso vključene v Poddel G Priloge I (Del M).

Če organizacija po 24. marcu 2022 teh neskladnosti ne odpravi, se potrdilo o odobritvi v celoti ali delno prekliče, omeji ali začasno ukine.

6. Za potrdila in odobritve programov vzdrževanja zrakoplova, ki so bili izdani v skladu z Uredbo (EU) št. 1321/2014 in se uporabljajo pred 24. marcem 2020, se šteje, da so bili izdani v skladu s to uredbo.

▼B

Člen 5

Potrditveno osebje

▼M11

1. Certifikacijsko osebje je usposobljeno v skladu z zahtevami iz Priloge III (Del 66), razen kot je določeno v točkah M.A.606(h), M.A.607(b), M.A.801(c) in M.A.803 Priloge I (Del M), v točkah ML.A.801(c) in ML.A.803 Priloge Vb (Del ML), v točkah CAO.A.040(b) in CAO.A.040(c) Priloge Vd (Del CAO) ter v točki 145.A.30(j) in Dodatku IV k Prilogi II (Del 145).

▼B

2. Velja, da je licenca za vzdrževanje zrakoplova in morebitne tehnične omejitve v zvezi s to licenco, ki jo je izdala ali priznala država članica v skladu z zahtevami in postopki JAA ter je veljala pred začetkom veljavnosti Uredbe (ES) št. 2042/2003, izdana v skladu s to uredbo.

3. Za potrditveno osebje, ki ima licenco, izdano v skladu s Prilogo III (Del 66) v dani kategoriji/podkategoriji, velja, da ima pravice iz točke 66.A.20(a) iste priloge, ki ustrezajo tej kategoriji/podkategoriji. Zahteve glede osnovnega znanja, povezane s temi novimi pravicami, se štejejo za izpolnjene za namen razširitve te licence na novo kategorijo/podkategorijo.

4. Potrditveno osebje, ki ima licenco, vključno za zrakoplov, za katerega ni potreben posamezen rating za tip, lahko še naprej uveljavlja svoje pravice do prve obnove ali spremembe, ko se licenca v skladu s postopkom iz točke 66.B.125 Priloge III (Del 66) konvertira v ratinge, opredeljene v točki 66.A.45 iste priloge.

5. Poročila o konverziji in o priznanju izpitov, ki so usklajena z zahtevami, ki so se uporabljale pred začetkom uporabe Uredbe (EU) št. 1149/2011, se štejejo, da so v skladu s to uredbo.

▼M5

6. Dokler se v to uredbo ne dodajo posebne zahteve za potrditveno osebje za komponente, se bodo zahteve, določene v nacionalnih zakonih, ki veljajo v ustrezni državi članici, uporabljale še naprej, razen za vzdrževalne organizacije s sedežem zunaj Unije, saj v tem primeru zahteve odobri Agencija.

▼B

Article 6

Training organisation requirements

1. Organizacije, ki se ukvarjajo z usposabljanjem osebja iz člena 5, se odobrijo v skladu s Prilogo IV (Del 147), da so upravičene: (a) izvajati priznano osnovno usposabljanje in/ali (b) izvajati priznano usposabljanje za tip in (c) izvajati izpite in (d) izdajati spričevala o usposabljanju.

2. Šteje, da je odobritev organizacije za usposabljanje za vzdrževanje, ki jo je država članica izdala ali priznala skladno z zahtevami in postopki JAA ter je veljala pred začetkom veljavnosti Uredbe (ES) št. 2042/2003, izdana v skladu s to uredbo.

3. V tečaje usposabljanja za tip, odobrene pred odobritvijo minimalnega programa za usposabljanje potrditvenega osebja za pridobitev ratinga za tip, v zvezi s podatki o operativni ustreznosti za zadevni tip v skladu z Uredbo (EU) št. 748/2012, se vključijo ustrezni elementi, opredeljeni v obveznem delu teh podatkov o operativni ustreznosti, najpozneje do 18. decembra 2017 ali v dveh letih po odobritvi podatkov o operativni ustreznosti, kar nastopi pozneje.

Člen 7

Uredba (ES) št. 2042/2003 se razveljavi.

Sklici na razveljavljeno uredbo se štejejo kakor sklici na to uredbo in se berejo v skladu s tabelo ujemanja iz Priloge VI.

▼M6

Člen 7a

Pristojni organi

1. Kadar države članice imenujejo več kot en subjekt kot pristojni organ s potrebnimi pooblastili in dodeljenimi odgovornostmi za certificiranje in pregled nad delovanjem oseb in organizacij, za katere se uporablja ta uredba, je treba izpolnjevati naslednje zahteve: (a) jasno se opredelijo področja pristojnosti vsakega pristojnega organa, zlasti v zvezi z odgovornostmi in geografskim omejevanjem; (b) usklajevanje se vzpostavi med navedenimi organi, da se zagotovi učinkovito certificiranje in pregled nad delovanjem vseh organizacij in oseb, za katere se uporablja ta uredba, v okviru njihovih pristojnosti.

2. Države članice zagotovijo, da osebje njihovih pristojnih organov ne opravlja dejavnosti certificiranja in pregleda nad delovanjem, kadar je mogoče sklepati, da bi lahko to neposredno ali posredno povzročilo navzkrižje interesov, zlasti v zvezi z družinskimi ali finančnimi interesi.

3. Kadar morajo pristojni organi opravljati naloge certificiranja ali pregleda na podlagi te uredbe, imajo pristojnost: (a) pregledati evidence, podatke, postopke in vso drugo gradivo, ki zadeva opravljanje nalog certificiranja in/ali pregleda; (b) pridobiti kopije ali izpiske iz takšnih evidenc, podatkov, postopkov in drugega gradiva; (c) zahtevati ustno pojasnilo na terenu od katerega koli člana osebja navedenih organizacij; (d) vstopiti v zadevne prostore, območja delovanja ali prevozna sredstva, ki jih navedene osebe imajo v lasti ali jih uporabljajo; (e) izvajati revizije, preiskave, ocene in inšpekcijske preglede, vključno z nenapovedanimi inšpekcijskimi pregledi navedenih organizacij; (f) po potrebi sprejemati ali začeti izvajati izvršilne ukrepe.

4. Pooblastila iz odstavka 3 se izvajajo v skladu s pravnimi določbami zadevne države članice.

▼B

Člen 8

Začetek veljavnosti

1. Ta uredba začne veljati dvajseti dan po objavi v Uradnem listu Evropske unije .

2. Z odstopanjem od odstavka 1 lahko države članice izberejo, da: (a) za vzdrževanje letal z batnim motorjem, katerih kabina ni pod tlakom, z 2 000 kg MTOM in manj, ter ki se ne uporabljajo za komercialni letalski prevoz, do 28. septembra 2014 ne bodo izvajale zahteve, da mora biti potrditveno osebje usposobljeno v skladu z naslednjimi določbami Priloge III (Del 66): — Priloga I (Del M), točki M.A.606(g) in M.A.801(b)2, — Priloga II (Del 145), točki 145.A.30(g) in (h); ▼M5 ————— ▼M2 (c) za zrakoplove, ki so registrirani v tretji državi in jih letalski prevozniki, ki jim je bila izdana licenca v skladu z Uredbo (ES) št. 1008/2008, zakupijo brez posadke, do 25. avgusta 2017, zahteve Priloge Va.

2a. Z odstopanjem od odstavka 1 zahteve za zrakoplove, ki se uporabljajo za specializirane komercialne operacije in komercialni zračni prevoz, razen tistih, ki jih uporabljajo letalski prevozniki, ki jim je bila izdana licenca v skladu z Uredbo (ES) št. 1008/2008, iz Uredbe (EU) št. 965/2012, kakor je bila spremenjena z Uredbo (EU) št. 379/2014 ( 6 ), veljajo od 21. aprila 2017.

Do takrat se:

— določbe točke M.A.201 (f) Priloge I uporabljajo za kompleksne zrakoplove na motorni pogon, ki jih uporabljajo operatorji, od katerih država članica zahteva, da imajo potrdilo za komercialne operacije, razen letalskih prevoznikov z licenco v skladu z Uredbo (ES) št. 1008/2008, in za komercialne odobrene organizacije za usposabljanje,

— določbe točke M.A.201 (h) Priloge I uporabljajo za zrakoplove, ki niso kompleksni zrakoplovi na motorni pogon in jih uporabljajo operatorji, od katerih država članica zahteva, da imajo potrdilo za komercialne operacije, razen letalskih prevoznikov z licenco v skladu z Uredbo (ES) št. 1008/2008, in za komercialne odobrene organizacije za usposabljanje,

— določbe točke M.A.306 (a) Priloge I uporabljajo za zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008, in zrakoplove, ki jih uporabljajo operatorji, od katerih država članica zahteva, da imajo potrdilo za komercialne operacije,

— določbe točke M.A.801 (c) Priloge I uporabljajo za zrakoplove ELA1, ki jih ne uporabljajo letalski prevozniki z licenco v skladu z Uredbo (ES) št. 1008/2008 in jih ne uporabljajo komercialne odobrene organizacije za usposabljanje,

— določbe točke M.A.803 (b) Priloge I uporabljajo za nekompleksne zrakoplove na motorni pogon z MTOM največ 2 730 kg, jadralna letala, motorna jadralna letala ali balone, ki jih ne uporabljajo letalski prevozniki z licenco v skladu z Uredbo (ES) št. 1008/2008 ali operatorji, od katerih država članica zahteva, da imajo potrdilo za komercialne operacije, ali komercialne odobrene organizacije za usposabljanje,

— določbe točke M.A.901 (g) Priloge I uporabljajo za zrakoplove ELA1, ki jih ne uporabljajo letalski prevozniki z licenco v skladu z Uredbo (ES) št. 1008/2008 ali operatorji, od katerih država članica zahteva, da imajo potrdilo za komercialne operacije, ali komercialne odobrene organizacije za usposabljanje.

▼B

3. Ko država članica uporabi določbe odstavka 2, o tem obvesti Komisijo in agencijo.

4. ►M1 ◄ , začnejo teči z datumom začetka uporabe ►M1 ◄ . Roki iz točk 66.A.25, 66.A.30 in Dodatka III k Prilogi III (Del 66), ki so povezani z izpiti za preverjanje osnovnega znanja, osnovnimi izkušnjami, teoretičnim usposabljanjem in izpiti za tip zrakoplova, praktičnim usposabljanjem in ocenjevanjem, izpiti za tip zrakoplova in usposabljanjem na delovnem mestu, ki so bili zaključeni pred začetkom uporabeUredbe (EU) št. 1149/2011, začnejo teči z datumom začetka uporabeUredbe (EU) št. 1149/2011

▼M5 —————

▼M1

6. Z odstopanjem od odstavka 1: (a) Pristojni organi ali, kadar je ustrezno, organizacije lahko še do 31. decembra 2015 izdajajo potrdila prejšnje izdaje, kakor so določena v Dodatku III k Prilogi I (Del M) ali Dodatku II in Dodatku III k Prilogi IV (Del 147) k Uredbi (EU) št. 1321/2014, ki velja pred 27. julijem 2015. (b) Potrdila, izdana pred 1. januarjem 2016, ostanejo veljavna, dokler se ne spremenijo, začasno odvzamejo ali prekličejo.

▼M11 —————

▼M6 —————

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

(Del M)

▼M6

VSEBINA M.1 ODDELEK A – TEHNIČNE ZAHTEVE PODDEL A – SPLOŠNO M.A.101 Področje uporabe PODDEL B – ODGOVORNOST M.A.201 Odgovornosti M.A.202 Javljanje dogodkov PODDEL C – STALNA PLOVNOST M.A.301 Naloge stalne plovnosti M.A.302 Program vzdrževanja zrakoplova M.A.303 Plovnostne zahteve M.A.304 Podatki za modifikacije in popravila M.A.305 Sistem evidentiranja stalne plovnosti zrakoplova M.A.306 Sistem tehničnega dnevnika zrakoplova M.A.307 Prenos evidence o stalni plovnosti zrakoplova PODDEL D – STANDARDI VZDRŽEVANJA M.A.401 Podatki za vzdrževanje M.A.402 Izvajanje vzdrževanja M.A.403 Okvare zrakoplova PODDEL E – KOMPONENTE M.A.501 Razvrščanje in vgradnja M.A.502 Vzdrževanje komponent M.A.503 Deli z omejeno življenjsko dobo in časovno nadzorovane komponente M.A.504 Ločitev komponent PODDEL F – VZDRŽEVALNA ORGANIZACIJA M.A.601 Področje uporabe M.A.602 Zahtevek M.A.603 Obseg odobritve M.A.604 Priročnik vzdrževalne organizacije M.A.605 Objekti M.A.606 Zahteve za osebje M.A.607 Potrditveno osebje in osebje za pregled plovnosti M.A.608 Komponente, oprema in orodje M.A.609 Podatki za vzdrževanje M.A.610 Delovni nalogi za vzdrževanje M.A.611 Standardi vzdrževanja M.A.612 Potrdilo o sprostitvi zrakoplova v uporabo M.A.613 Potrdilo o sprostitvi komponente v uporabo M.A.614 Evidenci o vzdrževanju in pregledu plovnosti M.A.615 Privilegiji organizacije M.A.616 Organizacijski pregled M.A.617 Spremembe odobrene vzdrževalne organizacije M.A.618 Stalna veljavnost odobritve M.A.619 Ugotovitve PODDEL G – ORGANIZACIJA ZA VODENJE STALNE PLOVNOSTI M.A.701 Področje uporabe M.A.702 Zahtevek M.A.703 Obseg odobritve M.A.704 Priročnik za vodenje stalne plovnosti M.A.705 Objekti M.A.706 Zahteve za osebje M.A.707 Osebje za pregled plovnosti M.A.708 Vodenje stalne plovnosti M.A.709 Dokumentacija M.A.710 Pregled plovnosti M.A.711 Privilegiji organizacije M.A.712 Sistem kakovosti M.A.713 Spremembe odobrene organizacije za stalno plovnost M.A.714 Vodenje evidenc M.A.715 Stalna veljavnost odobritve M.A.716 Ugotovitve PODDEL H – POTRDILO O SPROSTITVI V UPORABO M.A.801 Potrdilo o sprostitvi zrakoplova v uporabo M.A.802 Potrdilo o sprostitvi komponente v uporabo M.A.803 Pooblastilo pilota - lastnika PODDEL I – POTRDILO O PREGLEDU PLOVNOSTI M.A.901 Pregled plovnosti zrakoplova M.A.902 Veljavnost potrdila o pregledu plovnosti M.A.903 Prenos registracije zrakoplova znotraj EU M.A.904 Pregled plovnosti zrakoplova, uvoženega v EU M.A.905 Ugotovitve ODDELEK B – POSTOPEK ZA PRISTOJNE ORGANE PODDEL A – SPLOŠNO M.B.101 Področje uporabe M.B.102 Pristojni organ M.B.103 Ugotovitve in izvršilni ukrepi – osebje M.B.104 Vodenje evidenc M.B.105 Medsebojna izmenjava informacij PODDEL B – ODGOVORNOST M.B.201 Pristojnosti M.B.202 Obveščanje agencije PODDEL C – STALNA PLOVNOST M.B.301 Program vzdrževanja zrakoplova M.B.302 Izjeme M.B.303 Spremljanje stalne plovnosti zrakoplova M.B.304 Preklic, začasna ukinitev in omejitev M.B.305 Sistem tehničnega dnevnika zrakoplova PODDEL D – STANDARDI VZDRŽEVANJA PODDEL E – KOMPONENTE PODDEL F – VZDRŽEVALNA ORGANIZACIJA M.B.601 Zahtevek M.B.602 Prva odobritev M.B.603 Izdaja odobritve M.B.604 Stalen pregled M.B.605 Ugotovitve M.B.606 Spremembe M.B.607 Preklic, začasna ukinitev in omejitev odobritve PODDEL G – ORGANIZACIJA ZA VODENJE STALNE PLOVNOSTI M.B.701 Zahtevek M.B.702 Prva odobritev M.B.703 Izdaja odobritve M.B.704 Stalen pregled M.B.705 Ugotovitve M.B.706 Spremembe M.B.707 Preklic, začasna ukinitev in omejitev odobritve PODDEL H – POTRDILO O SPROSTITVI V UPORABO PODDEL I – POTRDILO O PREGLEDU PLOVNOSTI M.B.901 Ocena priporočil M.B.902 Pregled plovnosti, ki ga opravi pristojni organ M.B.903 Ugotovitve M.B.904 Izmenjava informacij Dodatek I – Pogodba o vodenju stalne plovnosti Dodatek II – Dovoljenje za sprostitev v uporabo – obrazec EASA 1 Dodatek III – Potrdilo o pregledu plovnosti – obrazec EASA 15 Dodatek IV – Sistem ratingov in razredov, ki se uporablja za odobritev vzdrževalnih organizacij iz poddela F Priloge I (Del M) in Priloge II (Del 145) Dodatek V – Potrdilo vzdrževalne organizacije iz Poddela F Priloge I (Del M) – obrazec EASA 3-MF Dodatek VI – Potrdilo organizacije za vodenje stalne plovnosti iz Poddela G Priloge I (Del M) – obrazec EASA 14-MG Dodatek VII – Naloge zahtevnega vzdrževanja Dodatek VIII – Omejeno vzdrževanje pilota - lastnika

▼B

M.1

Za namene tega dela je pristojni organ:

1. za pregled nad stalno plovnostjo posameznega zrakoplova in izdajo potrdil o pregledu plovnosti organ, ki ga je imenovala država članica registracije;

2. za pregled nad delovanjem vzdrževalne organizacije, kot je opredeljeno v Oddelku A, Poddelu F te priloge (Del M), (i) organ, ki ga je imenovala država članica, v kateri se nahaja glavni kraj poslovanja organizacije; (ii) agencija, če se organizacija nahaja v tretji državi;

▼M6

3. za odobritev programov vzdrževanja zrakoplova eden od naslednjih: (i) organ, ki ga imenuje država članica registracije zrakoplova; (ii) če se pred odobritvijo programa vzdrževanja zrakoplova država članica registracije strinja, eden od naslednjih: (a) organ, ki ga imenuje država članica, v kateri ima operator glavni kraj poslovanja, ali če operator nima glavnega kraja poslovanja, organ, ki ga imenuje država članica, v kateri ima operator sedež ali stalno prebivališče; ▼M8 (b) organ, odgovoren za pregled nad delovanjem organizacije za vodenje stalne plovnosti zrakoplova ali organizacije, s katero je lastnik sklenil omejeno pogodbo v skladu s točko M.A.201(i)(3);

▼M8

4. za pregled nad delovanjem organizacije za vodenje stalne plovnosti, kot je opredeljeno v Oddelku A, Poddelu G te priloge (Del M): (i) organ, ki ga je imenovala država članica, v kateri je glavni kraj poslovanja navedene organizacije, če odobritev ni vključena v spričevalo letalskega prevoznika; (ii) organ, ki ga je imenovala država članica operatorja, če je odobritev vključena v spričevalo letalskega prevoznika; (iii) agencija, če je organizacija v tretji državi.

▼M6 —————

▼B

ODDELEK A

TEHNIČNE ZAHTEVE

PODDEL A

SPLOŠNO

▼M6

M.A.101 Področje uporabe

Ta oddelek določa ukrepe, ki jih je treba sprejeti za zagotovitev ohranjanja plovnosti zrakoplova, vključno z njegovim vzdrževanjem. Opredeljuje tudi pogoje, ki jih morajo izpolnjevati osebe ali organizacije, ki se ukvarjajo s takimi dejavnostmi.

▼B

PODDEL B

ODGOVORNOST

M.A.201 Odgovornosti

▼M6

(a) Lastnik zrakoplova je odgovoren za stalno plovnost zrakoplova in zagotovi, da se let ne opravi, če niso izpolnjene vse naslednje zahteve: 1. zrakoplov je vzdrževan v stanju plovnosti; 2. vsa vgrajena operativna in zasilna oprema je pravilno nameščena in uporabna ali jasno označena kot neuporabna; 3. spričevalo o plovnosti je veljavno; 4. vzdrževanje zrakoplova se izvaja v skladu s programom vzdrževanja zrakoplova, kot je opredeljen v točki M.A.302.

▼B

(b) Kadar je zrakoplov v najemu, so odgovornosti lastnika prenesene na najemnika, če: 1. je najemnik naveden v dokumentu registracije ali 2. podrobno opredeljen v najemni pogodbi. Kadar se v tem delu sklicuje na „lastnika“, izraz lastnik ustrezno zajema lastnika ali najemnika.

(c) Vsaka oseba ali organizacija, ki opravlja vzdrževanje, je odgovorna za opravljene naloge.

▼M6

(d) Vodja zrakoplova ali operator v primeru zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, je odgovoren za zadovoljivo izvedbo pregleda pred letenjem. Navedeni inšpekcijski pregled opravi pilot ali druga usposobljena oseba, ni pa treba, da ga opravi odobrena vzdrževalna organizacija ali potrditveno osebje.

▼M8

(e) V primeru zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008 ( 7 ), je operator odgovoren za stalno plovnost zrakoplova, ki ga upravlja, ter: 1. zagotovi, da se let ne opravi, če niso izpolnjeni pogoji iz točke (a); 2. sprejme potrebne ukrepe za zagotovitev, da je odobren kot organizacija za vodenje stalne plovnosti (CAMO) v skladu s Prilogo Vc (Del CAMO) ali Poddelom G te priloge (Del M), v okviru spričevala letalskega prevoznika za zrakoplov, ki ga upravlja; 3. sprejme vse potrebne ukrepe za zagotovitev, da je odobren v skladu s Prilogo II (Del 145), ali sklene pisno pogodbo v skladu s točko CAMO.A.315(c) Priloge Vc (Del CAMO) ali točko M.A.708(c) te priloge (Del M) z organizacijo, ki je bila odobrena v skladu s Prilogo II (Del 145).

▼M13

(ea) Z odstopanjem od točke (e)(2) lahko vsaj dva operatorja, ki sta del enega poslovnega združenja letalskih prevoznikov, uporabljata isto CAMO, ki prevzame odgovornost za vodenje stalne plovnosti vseh zrakoplovov, ki jih upravljata, če so izpolnjene vse naslednje zahteve: 1. CAMO se odobri v skladu s Prilogo Vc (Del CAMO) za zrakoplove, ki se upravljajo; 2. CAMO je del istega poslovnega združenja letalskih prevoznikov kot zadevni operatorji; 3. v skladu z Dodatkom I k tej prilogi se sklene pogodba med CAMO in nosilcem spričevala letalskega prevoznika, ki sam ni odobren kot CAMO; 4. CAMO ima glavni kraj poslovanja na ozemlju, kjer se uporabljata Pogodbi; 5. posamezni sistemi vodenja organizacij, ki sklepajo pogodbo, so medsebojno usklajeni.

(eb) Z odstopanjem od točke (e)(2), kadar letalski prevoznik, ki ima licenco v skladu z Uredbo (ES) št. 1008/2008 in je del poslovnega združenja letalskih prevoznikov, zaradi odpovedi ali preklica spričevala letalskega prevoznika ne izpolnjuje več točke M.A.201(ea), opredeli in izvede akcijski načrt, ki je sprejemljiv za pristojni organ, da izpolni točko M.A.201(e)(2), takoj ko je to izvedljivo.

▼M8

(f) Za kompleksne zrakoplove na motorni pogon, ki se uporabljajo za komercialne specializirane operacije in operacije komercialnega letalskega prevoza, razen za operacije, ki jih opravijo letalski prevozniki z licenco v skladu z Uredbo (ES) št. 1008/2008 ali komercialne odobrene organizacije za usposabljanje (v nadaljnjem besedilu: ATO) in prijavljene organizacije za usposabljanje (v nadaljnjem besedilu: DTO) iz člena 10a Uredbe (EU) št. 1178/2011 ( 8 ), operator zagotovi: 1. da se let ne opravi, če niso izpolnjeni pogoji iz točke (a); 2. da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M); če operator ni organizacija, odobrena v skladu s Prilogo Vc (Del CAMO) ali Poddelom G te priloge (Del M), sklene pisno pogodbo za opravljanje navedenih nalog v skladu z Dodatkom I k tej prilogi z organizacijo, odobreno v skladu s Prilogo Vc (Del CAMO) ali Poddelom G te priloge (Del M); 3. da je organizacija za vodenje stalne plovnosti iz točke 2 odobrena v skladu s Prilogo II (Del 145) kot organizacija, ki izpolnjuje pogoje za izdajo odobritve za vzdrževanje zrakoplova in komponent, ki se vgradijo vanj, ali da je organizacija za vodenje stalne plovnosti sklenila pisno pogodbo v skladu s točko CAMO.A.315(c) Priloge Vc (Del CAMO) ali točko M.A.708(c) te Priloge (Del M) z organizacijami, odobrenimi v skladu s Prilogo II (Del 145).

(g) Za kompleksne zrakoplove na motorni pogon, ki niso vključeni v točki (e) in (f), lastnik zagotovi: 1. da se let ne opravi, če niso izpolnjeni pogoji iz točke (a); 2. da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M); če lastnik ni organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M), sklene pisno pogodbo za opravljanje navedenih nalog v skladu z Dodatkom I k tej prilogi z organizacijo, odobreno v skladu s Prilogo Vc (Del CAMO) ali Poddelom G te priloge (Del M); 3. da je organizacija za vodenje stalne plovnosti iz točke 2 odobrena v skladu s Prilogo II (Del 145) kot organizacija, ki izpolnjuje pogoje za izdajo odobritve za vzdrževanje zrakoplova in komponent, ki se vgradijo vanj, ali da je organizacija za vodenje stalne plovnosti sklenila pisno pogodbo v skladu s točko CAMO.A.315(c) Priloge Vc (Del CAMO) ali točko M.A.708(c) te Priloge (Del M) z organizacijami, odobrenimi v skladu s Prilogo II (Del 145).

(h) Za zrakoplove, ki niso kompleksni zrakoplovi na motorni pogon, ki se uporabljajo za komercialne specializirane operacije ali operacije komercialnega letalskega prevoza, razen za operacije, ki jih opravijo letalski prevozniki z licenco v skladu z Uredbo (ES) št. 1008/2008 ali komercialne ATO in komercialne DTO iz člena 10a Uredbe (EU) št. 1178/2011, operator zagotovi: 1. da se let ne opravi, če niso izpolnjeni pogoji iz točke (a); 2. da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M), ali organizacija za kombinirano plovnost (CAO), odobrena v skladu s Prilogo Vd (Del CAO); če operator ni organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M), ali organizacija za kombinirano plovnost, odobrena v skladu s Prilogo Vd (Del CAO), sklene pisno pogodbo v skladu z Dodatkom I k tej prilogi z organizacijo za vodenje stalne plovnosti, odobreno v skladu s Prilogo Vc (Del CAMO) ali Poddelom G te priloge (Del M), ali organizacijo za kombinirano plovnost, odobreno v skladu s Prilogo Vd (Del CAO); ▼M11 3. da je organizacija za vodenje stalne plovnosti ali organizacija za kombinirano plovnost iz točke 2 odobrena v skladu s Prilogo II (Del 145) ali Poddelom F te priloge (Del M) ali kot organizacija za kombinirano plovnost s privilegiji vzdrževanja ali da je organizacija za vodenje stalne plovnosti ali organizacija za kombinirano plovnost sklenila pisno pogodbo z organizacijami, odobrenimi v skladu s Prilogo II (Del 145) ali v skladu s Poddelom F te priloge (Del M) ali Prilogo Vd (Del CAO), ki imajo privilegije vzdrževanja. ▼M8

(i) Za zrakoplove, ki niso kompleksni zrakoplovi na motorni pogon in niso vključeni v točki (e) in (h) ali se ne uporabljajo za omejene operacije, lastnik zagotovi, da se let opravi le, če so izpolnjeni pogoji iz točke (a). Zato lastnik: 1. naloge stalne plovnosti iz točke M.A.301 dodeli organizaciji za vodenje stalne plovnosti ali organizaciji za kombinirano plovnost s pisno pogodbo, sklenjeno v skladu z Dodatkom I, ali 2. navedene naloge opravi sam ali 3. navedene naloge opravi sam, razen nalog priprave in obdelave odobritve programa vzdrževanja zrakoplova, le če navedene naloge opravi organizacija za vodenje stalne plovnosti ali organizacija za kombinirano plovnost na podlagi omejene pogodbe, sklenjene v skladu s točko M.A.302.

▼M2

(j) Lastnik/operator zagotovi vsaki osebi, ki je pridobila dovoljenje pristojnega organa, dostop do vseh svojih prostorov, zrakoplovov ali dokumentov, ki so povezani z njegovimi dejavnostmi, vključno s podizvajalskimi dejavnostmi, zaradi ugotavljanja skladnosti s tem delom.

▼M8

(k) Kadar se zrakoplov, vključen v spričevalo letalskega prevoznika, uporablja za nekomercialne operacije ali specializirane operacije iz točke ORO.GEN.310 Priloge III ali točke NCO.GEN.104 Priloge VII k Uredbi (EU) št. 965/2012, operator zagotovi, da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO) ali Poddelom G te priloge (Del M), ali organizacija za kombinirano plovnost, odobrena v skladu s Prilogo Vd (Del CAO), kar koli je ustrezno, imetnika spričevala letalskega prevoznika.

▼M6

M.A.202 Javljanje dogodkov

(a) Brez poseganja v zahteve za poročanje iz Priloge II (Del 145) in Priloge Vc (Del CAMO) vsaka oseba ali organizacija, odgovorna v skladu s točko M.A.201, poroča o kakršnem koli ugotovljenem stanju zrakoplova ali komponente, ki ogroža varnost letenja: (1) pristojnemu organu, ki ga imenuje država članica registracije zrakoplova, in kadar se ta razlikuje od države članice registracije, pristojnemu organu, ki ga imenuje država članica operatorja; (2) organizaciji, odgovorni za projekt tipa ali dodatni projekt tipa.

(b) Poročila iz točke (a) se izdelajo na način, ki ga določi pristojni organ iz točke (a), in vsebujejo vse ustrezne informacije o stanju, znane osebi ali organizaciji, ki pripravlja poročilo.

(c) Kadar se vzdrževanje ali pregled plovnosti zrakoplova izvaja na podlagi pisne pogodbe, oseba ali organizacija, odgovorna za navedeni dejavnosti, o vsakem stanju iz točke (a) poroča tudi lastniku in operatorju zrakoplova ter zadevni CAMO ali CAO, če to nista lastnik in operator.

(d) Oseba ali organizacija poročila iz točk (a) in (c) predloži čim prej, najpozneje pa 72 ur od trenutka, ko je oseba ali organizacija ugotovila stanje, na katero se poročilo nanaša, razen če to preprečujejo izredne okoliščine.

(e) Oseba ali organizacija takoj po opredelitvi ukrepov, ki jih namerava sprejeti za preprečitev podobnih dogodkov v prihodnje, predloži nadaljnje poročilo, v katerem navede podrobnosti o navedenih ukrepih. Nadaljnje poročilo se predloži v obliki in na način, ki ju določi pristojni organ.

▼B

PODDEL C

STALNA PLOVNOST

▼M6

M.A.301 Naloge stalne plovnosti

Stalna plovnost zrakoplova ter uporabnost operativne in zasilne opreme se zagotavljata z:

(a) izvedbo pregledov pred letenjem;

(b) odpravo morebitnih okvar in poškodb, ki vplivajo na varno delovanje v skladu s podatki, opredeljenimi v točkah M.A.304 in M.A.401, kot je ustrezno, pri čemer se upoštevata seznam minimalne opreme in seznam odstopanja od konfiguracije, kadar obstajata;

(c) izvedbo vsega vzdrževanja v skladu s programom vzdrževanja zrakoplova iz točke M.A.302;

(d) sprostitvijo vsega vzdrževanja v skladu s poddelom H;

(e) z analizo učinkovitosti odobrenega programa vzdrževanja zrakoplova iz točke M.A.302 za vse kompleksne zrakoplove na motorni pogon ali zrakoplove, ki jih uporabljajo letalski prevozniki, licencirani v skladu z Uredbo (ES) št. 1008/2008;

(f) izvedbo ustreznih: (1) plovnostnih zahtev; (2) operativnih zahtev za delovanje z vplivom na stalno plovnost; (3) zahtev po stalni plovnosti, ki jih določi agencija; (4) ukrepov, ki jih zahteva pristojni organ ob neposrednem odzivu na varnostno težavo;

(g) izvedbo modifikacij in popravil v skladu s točko M.A.304;

(h) predložitvijo poročila o masi in ravnotežju, ki odraža trenutno konfiguracijo zrakoplova, vodji zrakoplova ali operatorju v primeru letalskih prevoznikov, licenciranih v skladu z Uredbo (ES) št. 1008/2008;

(i) vzdrževalnimi testnimi leti, kadar je to potrebno.

M.A.302 Program vzdrževanja zrakoplova

(a) Vzdrževanje vsakega zrakoplova je organizirano v skladu s programom vzdrževanja zrakoplova.

(b) Program vzdrževanja zrakoplova in morebitne nadaljnje spremembe programa odobri pristojni organ.

(c) ►M8 Kadar stalno plovnost zrakoplova upravlja organizacija za vodenje stalne plovnosti ali organizacija za kombinirano plovnost ali kadar imata lastnik in organizacija za vodenje stalne plovnosti ali organizacija za kombinirano plovnost sklenjeno omejeno pogodbo v skladu s točko M.A.201(i)(3), se lahko program vzdrževanja zrakoplova in njegove spremembe odobrijo s postopkom posredne odobritve. V takem primeru postopek posredne odobritve določi zadevna organizacija za vodenje stalne plovnosti ali organizacija za kombinirano plovnost kot del priročnika za vodenje stalne plovnosti iz točke CAMO.A.300 Priloge Vc ali točke M.A.704 te priloge, kot del priročnika za kombinirano plovnost iz točke CAO.A.025 Priloge Vd, odobri pa ga pristojni organ, odgovoren za zadevno organizacijo za vodenje stalne plovnosti ali organizacijo za kombinirano plovnost. ◄ Postopek posredne odobritve se uporabi le, ko zadevno CAMO ali CAO pregledujejo države članice registracije zrakoplova, razen če je bila sklenjena pisna pogodba v skladu s točko M.1(3), s katero se odgovornost za odobritev programa vzdrževanja zrakoplova prenaša na pristojni organ, odgovoren za CAMO ali CAO.

(d) Program vzdrževanja zrakoplova izkazuje skladnost z: (1) navodili, ki jih je izdal pristojni organ; (2) navodili za stalno plovnost: (i) ki so jih izdali nosilci certifikata tipa, certifikata tipa z omejitvami, dodatnega certifikata tipa, odobritve načrta velikega popravila, dovoljenja ETSO ali katere koli druge zadevne odobritve, izdane v skladu s Prilogo I (Del 21) k Uredbi (EU) št. 748/2012; (ii) ki so vključena v certifikacijske specifikacije iz točke 21.A.90B ali 21.A.431B Priloge I (Del 21) k Uredbi (EU) št. 748/2012, če je ustrezno; ▼M9 (3) veljavnimi določbami Priloge I (del 26) k Uredbi (EU) 2015/640. ▼C3

(e) Z odstopanjem od točke (d) lahko lastnik ali organizacija za vodenje stalne plovnosti zrakoplova odstopa od navodil iz točke (d)(2) in v programu vzdrževanja zrakoplova na podlagi podatkov, pridobljenih iz zadostnih pregledov, opravljenih v skladu s točko (h), predlaga intervale, ki se stopnjujejo. Posredna odobritev ni dovoljena za stopnjevanje nalog, povezanih z varnostjo. Lastnik ali organizacija za vodenje stalne plovnosti zrakoplova lahko v programu vzdrževanja zrakoplova predlaga tudi dodatna navodila.

(f) Program vzdrževanja zrakoplova vsebuje podrobnosti o vsem vzdrževanju, ki ga je treba opraviti, vključno s pogostostjo in morebitnimi specifičnimi nalogami, povezanimi z vrsto in specifičnostjo operacij.

(g) Kadar program vzdrževanja zrakoplova za kompleksne zrakoplove na motorni pogon temelji na logiki skupine za upravljanje vzdrževanja ali spremljanju stanja, je v program vzdrževanja zrakoplova vključen tudi program zanesljivosti.

(h) Program vzdrževanja zrakoplova se redno pregleduje in po potrebi ustrezno spremeni. Z navedenimi pregledi se zagotovi, da je program vzdrževanja zrakoplova ažuriran in veljaven glede na obratovalne izkušnje in navodila pristojnega organa, ob upoštevanju novih ali spremenjenih navodil za vzdrževanje, ki jih izdajo nosilci certifikata tipa in dodatnega certifikata tipa ter katera koli druga organizacija, ki take podatke objavlja v skladu s Prilogo I (Del 21) k Uredbi (EU) št. 748/2012.

▼B

M.A.303 Plovnostne zahteve

Katero koli veljavno plovnostno zahtevo je treba izvesti v obsegu zahtev te plovnostne zahteve, razen če je agencija drugače opredelila.

▼M6

M.A.304 Podatki za modifikacije in popravila

Oseba ali organizacija, ki popravlja zrakoplov ali komponento, oceni vse poškodbe. Modifikacije in popravila se opravijo na podlagi naslednjih podatkov, kot je ustrezno:

(a) podatkov, ki jih odobri agencija;

(b) podatkov, ki jih odobri projektivna organizacija, ki zagotavlja skladnost s Prilogo I (Del 21) k Uredbi (EU) št. 748/2012;

(c) podatkov iz zahtev iz točke 21.A.90B ali 21.A.431B Priloge I (Del 21) k Uredbi (EU) št. 748/2012.

M.A.305 Sistem evidentiranja stalne plovnosti zrakoplova

(a) Ob zaključku katerega koli vzdrževanja se v sistem evidentiranja stalne plovnosti zrakoplova vnese potrdilo o sprostitvi zrakoplova v uporabo, ki se zahteva s točko M.A.801 ali točko 145.A.50, kot je primerno, in sicer takoj, ko je to izvedljivo, in najpozneje 30 dni po zaključku kakršnega koli vzdrževanja.

(b) Sistem evidentiranja stalne plovnosti zrakoplova vsebuje: 1. datum vnosa, skupno življenjsko dobo med uporabo, ki je pretekla v ustreznem parametru za zrakoplov, motor(-je) in/ali propeler(-je); 2. evidence o stalni plovnosti zrakoplova, opisane v spodnjih točkah (c) in (d), skupaj s podpornimi podrobnimi evidencami o vzdrževanju, opisanimi v spodnji točki (e); 3. če se to zahteva s točko M.A.306, tehnični dnevnik zrakoplova.

(c) Evidence o stalni plovnosti zrakoplova vključujejo veljavno poročilo o masi in ravnotežju ter trenutno stanje: 1. plovnostnih zahtev in ukrepov, ki jih je določil pristojni organ v neposrednem odzivu na varnostno težavo; 2. modifikacij in popravil; 3. skladnosti s programom vzdrževanja zrakoplova; 4. odloženih nalog vzdrževanja in odložene odprave okvar.

(d) Evidence o stalni plovnosti zrakoplova vključujejo trenutno stanje, značilno za komponente: 1. delov z omejeno življenjsko dobo, vključno s pretečeno življenjsko dobo vsakega zadevnega dela v zvezi z veljavnim parametrom omejevanja plovnosti, in 2. časovno nadzorovanih komponent, vključno s pretečeno življenjsko dobo zadevnih komponent v zadevnem parametru, od nazadnje izvedenega načrtovanega vzdrževanja, kot je opredeljeno v programu vzdrževanja zrakoplova.

(e) Lastnik ali operator določi sistem za hranjenje naslednjih dokumentov in podatkov v obliki, sprejemljivi za pristojni organ, za spodaj opredeljena obdobja: 1. sistem tehničnega dnevnika zrakoplova: tehnični dnevnik ali drugi podatki, enakovredni po obsegu in podrobnostih, ki zajema 36-mesečno obdobje pred zadnjim vnosom; 2. potrdilo o sprostitvi zrakoplova v uporabo in podrobne evidence o vzdrževanju: (i) ki izkazujejo skladnost s plovnostnimi zahtevami in ukrepi, ki jih je pristojni organ določil v neposrednem odzivu na varnostno težavo ter se uporabljajo za zrakoplov, motor(-je), propeler(-je) in komponente, nameščene nanje, kot je ustrezno, dokler se informacije v njem ne nadomestijo z novimi informacijami, enakovrednimi po obsegu in podrobnostih, ki pa zajemajo obdobje, ki ni krajše od 36 mesecev; (ii) ki izkazujejo skladnost z veljavnimi podatki v skladu s točko M.A.304 za trenutne modifikacije in popravila zrakoplova, motorja(-ev), propelerja(-ev) in drugih komponent, za katere veljajo omejitve plovnosti, in (iii) o vsem načrtovanem vzdrževanju ali drugem vzdrževanju, potrebnem za stalno plovnost zrakoplova, motorja(-ev), propelerja(-ev), kot je ustrezno, dokler se informacije v njem ne nadomestijo z novimi informacijami, enakovrednimi po obsegu in podrobnostih, ki pa zajemajo obdobje, ki ni krajše od 36 mesecev; 3. podatki, značilni za nekatere komponente: (i) evidenca o preteklem obratovanju vsakega dela z omejeno življenjsko dobo, na podlagi katere se določi trenutno stanje skladnosti z omejitvami plovnosti; (ii) potrdilo o sprostitvi zrakoplova v uporabo in podrobne evidence o vzdrževanju za zadnje izvedeno načrtovano vzdrževanje in morebitno naslednje nenačrtovano vzdrževanje vseh delov z omejeno življenjsko dobo in časovno nadzorovanih komponent, dokler načrtovanega vzdrževanja komponente ne nadomesti drugo načrtovano vzdrževanje, ki je enakovredno po obsegu dela in podrobnostih, vendar zajema obdobje, ki ni krajše od 36 mesecev; ▼M11 (iii) potrdilo o sprostitvi zrakoplova v uporabo in izjava lastnika o sprejemu za katero koli komponento, ki je vgrajena v zrakoplov ELA2 brez obrazca EASA 1, v skladu s točko 21.A.307(b)(2) Priloge I (Del 21) k Uredbi (EU) št. 748/2012, vendar zajema obdobje, ki ni krajše od 36 mesecev; ▼C3 4. obdobja hranjenja evidenc, ko je zrakoplov trajno umaknjen iz uporabe: (i) podatki, ki se v točki M.A.305(b)(1) zahtevajo v zvezi z zrakoplovom, motorjem(-i) in propelerjem(-i), se hranijo najmanj 12 mesecev; (ii) zadnje dejansko stanje in poročila, kot so opredeljena v točkah M.A.305(c) in (d), se hranijo najmanj 12 mesecev, in (iii) najnovejše(-a) potrdilo(-a) o sprostitvi zrakoplova v uporabo in podrobne evidence o vzdrževanju, kot so opredeljene v točkah M.A.305(e)(2)(ii) in (e)(3)(i), se hranijo najmanj 12 mesecev.

(f) Oseba ali organizacija, odgovorna za vodenje nalog stalne plovnosti v skladu s točko M.A.201, izpolnjuje zahteve v zvezi s sistemom evidentiranja stalne plovnosti zrakoplova ter na zahtevo predloži evidence pristojnemu organu.

(g) Vsi vnosi v sistem evidentiranja stalne plovnosti zrakoplova so jasni in točni. Kadar je treba vnos popraviti, se popravki vnesejo tako, da je jasno viden prvotni vnos.

▼M2

M.A.306 Sistem tehničnega dnevnika zrakoplova

▼M6

(a) Za komercialni letalski prevoz, komercialne specializirane operacije in operacije komercialne ATO ali komercialne DTO operator poleg zahtev iz točke M.A.305 uporabi sistem tehničnega dnevnika, ki za vsak zrakoplov vsebuje naslednje informacije: ▼M2 1. informacije o vsakem letu, potrebne za zagotovitev stalne varnosti letenja; in 2. veljavno potrdilo o sprostitvi zrakoplova v obratovanje; in 3. veljavno izjavo o vzdrževanju z navedbo statusa vzdrževanja zrakoplova glede tega, katero načrtovano in izredno vzdrževanje je naslednjič predvideno, razen če se pristojni organ strinja, da se izjava o vzdrževanju hrani nekje drugje; in 4. vse neizvedene odložene odprave okvar, ki vplivajo na delovanje zrakoplova; in 5. vsa potrebna navodila glede izvedbe podpore vzdrževanju.

▼M8

(b) Prvotno izdajo sistema tehničnega dnevnika zrakoplova odobri pristojni organ, določen v točki CAMO.A.105 Priloge Vc (Del CAMO) ali točki M.1 te priloge (Del M) ali točki CAO.1(1) Priloge Vd (Del CAO), kot je ustrezno. Vse nadaljnje spremembe navedenega sistema se vodijo v skladu s točko CAMO.A.300(c), točkama M.A.704(b) in (c) ali točko CAO.A.025(c).

▼M6 —————

▼B

M.A.307 Prenos evidence o stalni plovnosti zrakoplova

▼M6

(a) Ko se zrakoplov trajno prenese z enega lastnika ali operatorja na drugega, lastnik ali operator, ki izvaja prenos, zagotovi, da se preneseta tudi evidenca o stalni plovnosti iz točke M.A.305, in če je ustrezno, sistem tehničnega dnevnika iz točke M.A.306.

(b) Če lastnik naloge vodenja stalne plovnosti s pogodbo prenese na CAMO ali CAO, lastnik zagotovi, da se na navedeno organizacijo pogodbenico prenese tudi evidenca o stalni plovnosti iz točke M.A.305.

(c) Časovna obdobja iz točke M.A.305(e), določena za hranjenje evidenc, še naprej veljajo za novega lastnika, operatorja, CAMO ali CAO.

▼B

PODDEL D

STANDARDI VZDRŽEVANJA

M.A.401 Podatki za vzdrževanje

(a) Oseba ali organizacija, ki vzdržuje zrakoplov, ima pri izvajanju vzdrževanja, vključno z modifikacijami in popravili, dostop do veljavnih tekočih podatkov za vzdrževanje in uporablja samo te podatke.

▼M11

(b) Za namene te priloge so ustrezni podatki za vzdrževanje kateri koli od naslednjih: 1. vsaka veljavna zahteva, postopek, standard ali informacija, ki jo je izdal pristojni organ ali agencija; 2. vsaka veljavna plovnostna zahteva; 3. veljavna navodila za stalno plovnost in druga navodila za vzdrževanje, ki jih je izdal nosilec certifikata tipa, nosilec dodatnega certifikata tipa in katera koli organizacija, ki take podatke objavlja v skladu s Prilogo I (Del 21) k Uredbi (EU) št. 748/2012; 4. za komponente, ki jih je za vgradnjo odobril nosilec odobritve projekta, ustrezna navodila za vzdrževanje, ki jih objavijo proizvajalci komponent in so sprejemljiva za nosilca odobritve projekta; 5. vsi veljavni podatki, izdani v skladu s točko 145.A.45(d).

▼B

(c) Oseba ali organizacija, ki vzdržuje zrakoplov, zagotovi, da so vsi veljavni podatki za vzdrževanje veljavni in takoj na voljo za uporabo, kadar se zahtevajo. Oseba ali organizacija vzpostavi sistem delovnih kartic ali delovnih pol, ki naj se uporablja, in na te delovne kartice ali pole natančno prepiše podatke za vzdrževanje ali pripravi natančne sklice na določeno vzdrževalno nalogo ali naloge, vsebovane v teh podatkih za vzdrževanje.

▼M2

M.A.402 Izvajanje vzdrževanja

Razen za vzdrževanje, ki ga opravlja vzdrževalna organizacija, odobrena v skladu s Prilogo II (Del 145), vsaka oseba ali organizacija, ki opravlja vzdrževanje:

(a) je usposobljena za naloge, ki jih opravlja, kot se zahteva v tem delu;

(b) zagotovi, da je območje, na katerem se opravlja vzdrževanje, dobro organizirano in čisto, kar zadeva umazanijo in kontaminacijo;

(c) uporablja metode, tehnike, standarde in navodila, opredeljene v podatkih za vzdrževanje iz točke M.A.401;

(d) uporablja orodja, opremo in materiale, opredeljene v podatkih za vzdrževanje iz točke M.A.401. Orodje in oprema se po potrebi nadzorujejo in umerjajo glede na uradno priznani standard;

(e) zagotovi, da se vzdrževanje opravi ob upoštevanju vseh okoljskih omejitev, opredeljenih v podatkih za vzdrževanje iz točke M.A.401;

(f) zagotovi, da se uporabljajo ustrezni prostori v primeru neugodnih vremenskih pogojev ali dolgotrajnega vzdrževanja;

(g) zagotovi, da se čim bolj zmanjšata tveganje večkratnih napak med vzdrževanjem in tveganje ponavljanja napak pri enakih nalogah vzdrževanja;

(h) zagotovi, da se po vsaki kritični nalogi vzdrževanja izvede metoda za zajemanje napak, in

(i) po zaključku vsega vzdrževanja izvede splošno preverjanje za zagotovitev, da na zrakoplovu ali komponenti niso ostala kakršna koli orodja, oprema in drugi tuji deli ali material, ter da so bile ponovno nameščene vse odstranjene panelne plošče za dostop.

▼B

M.A.403 Okvare zrakoplova

(a) Vsaka okvara zrakoplova, ki resno ogroža varnost letenja, se mora odpraviti pred naslednjim letom.

▼M12

(b) Samo potrditveno osebje iz točke M.A.801(b)(1) ali iz Poddela F te priloge ali iz Priloge II (Del 145) ali iz Priloge Vd (Del CAO) ali oseba, pooblaščena v skladu s točko M.A.801(c) te priloge, lahko odloči, ali okvara zrakoplova resno ogroža varnost letenja, pri čemer uporabi podatke za vzdrževanje iz točke M.A.401 te priloge, ter zato odloči, kdaj in kateri ukrep za odpravo se opravi pred naslednjim poletom in katero napako je mogoče odpraviti pozneje. Vendar to ne velja, kadar seznam minimalne opreme uporablja pilot ali drugo potrditveno osebje.

▼M2

(c) Vsaka okvara zrakoplova, ki ne bi resno ogrožala varnosti letenja, se odpravi takoj, ko je to izvedljivo po datumu, ko je bila okvara zrakoplova prvič ugotovljena, in v roku, določenem v podatkih za vzdrževanje ali v seznamu minimalne opreme.

▼M6

(d) Vsaka okvara, ki ni bila odpravljena pred letom, se zapiše v sistem evidentiranja stalne plovnosti zrakoplova iz točke M.A.305, ali če je ustrezno, sistem tehničnega dnevnika zrakoplova iz točke M.A.306.

▼B

PODDEL E

KOMPONENTE

▼M5

M.A.501 Razvrščanje in vgradnja

(a) Vse komponente se razvrstijo v naslednje kategorije: ▼M11 (1) Komponente, ki so v zadovoljivem stanju, sproščene na obrazcu EASA 1 ali enakovrednem dokumentu in označene v skladu s Poddelom Q Priloge I (Del 21) k Uredbi (EU) št. 748/2012, če ni določeno drugače v točki 21.A.307 Priloge I (Del 21) k Uredbi (EU) št. 748/2012 ali tej prilogi (Del M) ali Prilogi Vd (Del CAO). ▼M5 (2) Neuporabne komponente, ki se vzdržujejo v skladu s to uredbo. ▼M6 (3) Komponente, ki so razvrščene kot nepopravljive, ker so dosegle svojo obvezno omejitev življenjske dobe ali vsebujejo nepopravljivo okvaro. ▼M5 (4) Standardni deli, ki se uporabljajo na zrakoplovu, motorju, propelerju ali drugi komponenti zrakoplova, ko so navedeni v podatkih za vzdrževanje in jih spremljajo dokazila o skladnosti, sledljiva do veljavnega standarda. (5) Material, tako surovina kot potrošni material, ki se uporablja med vzdrževanjem, ko se je organizacija zadovoljivo prepričala, da izpolnjuje zahtevano specifikacijo in ima ustrezno sledljivost. Ves material mora spremljati dokumentacija, ki se jasno nanaša na določen material in vsebuje izjavo o skladnosti s specifikacijo ter oba vira, proizvodni in dobaviteljev.

(b) Komponente, standardni deli in material se v zrakoplov ali komponento vgradijo samo, če so v zadovoljivem stanju, če spadajo v eno od kategorij, navedenih v točki (a), in če je določena komponenta, standardni del ali material naveden v ustreznih podatkih za vzdrževanje.

▼M11

M.A.502 Vzdrževanje komponent

(a) Vzdrževanje komponent, ki niso komponente iz točk (b)(2) do (b)(6) točke 21.A.307 Priloge I (Del 21) k Uredbi (EU) št. 748/2012, izvajajo vzdrževalne organizacije, odobrene v skladu s Poddelom F te priloge, Prilogo II (Del 145) ali Prilogo Vd (Del CAO), kot je ustrezno.

(b) Z odstopanjem od točke (a) lahko v primeru, ko je komponenta nameščena v zrakoplov, tako komponento vzdržuje organizacija za vzdrževanje zrakoplovov, odobrena v skladu s Poddelom F te priloge ali Prilogo II (Del 145) ali Prilogo Vd (Del CAO), ali potrditveno osebje iz točke M.A.801(b)(1). Tako vzdrževanje se opravi v skladu s podatki za vzdrževanje zrakoplova ali ob soglasju pristojnega organa v skladu s podatki za vzdrževanje komponent. Taka organizacija za vzdrževanje zrakoplovov ali potrditveno osebje lahko komponento začasno odstrani zaradi vzdrževanja, če je to potrebno za olajšanje dostopa do komponente, razen če je zaradi take odstranitve potrebno dodatno vzdrževanje. Za vzdrževanje komponente, opravljeno v skladu s to točko, se ne izda obrazec EASA 1, zanj pa veljajo zahteve o sprostitvi zrakoplova v uporabo iz točke M.A.801.

(c) Z odstopanjem od točke (a) lahko v primeru, ko je komponenta nameščena v motor ali pomožno pogonsko enoto (v nadaljnjem besedilu: APU), tako komponento vzdržuje organizacija za vzdrževanje motorjev, odobrena v skladu s Poddelom F te priloge, Prilogo II (Del 145) ali Prilogo Vd (Del CAO). Tako vzdrževanje se opravi v skladu s podatki za vzdrževanje motorja ali APU ali ob soglasju pristojnega organa v skladu s podatki za vzdrževanje komponent. Taka organizacija ratinga B lahko komponento začasno odstrani zaradi vzdrževanja, če je to nujno za olajšanje dostopa do komponente, razen če je zaradi take odstranitve potrebno dodatno vzdrževanje.

(d) Vzdrževanje komponent iz točke 21.A.307(b)(2) Priloge I (Del 21) k Uredbi (EU) št. 748/2012, kadar je komponenta nameščena v zrakoplov ali začasno odstranjena zaradi olajšanja dostopa, vzdržuje organizacija za vzdrževanje zrakoplovov, odobrena v skladu s Poddelom F te priloge ali Prilogo II (Del 145) ali Prilogo Vd (Del CAO), kakor je ustrezno, potrditveno osebje iz točke M.A.801(b)(1) ali pilot - lastnik iz točke M.A.801(b)(2). Za vzdrževanje komponente, opravljeno v skladu s to točko, se ne izda obrazec EASA 1, zanj pa veljajo zahteve o sprostitvi zrakoplova v uporabo iz točke M.A.801.

(e) Vzdrževanje komponent iz točk (b)(3) do (b)(6) točke 21.A.307 Priloge I (Del 21) k Uredbi (EU) št. 748/2012 izvede organizacija iz točke (a) ali katera koli oseba ali organizacija in se sprosti z „izjavo o izvedenem vzdrževanju“, ki jo izda oseba ali organizacija, ki je vzdrževanje izvedla. „Izjava o izvedenem vzdrževanju“ vsebuje vsaj osnovne podatke o opravljenem vzdrževanju, datum, na katerega je bilo vzdrževanje zaključeno, in podatke o organizaciji ali osebi, ki jo je izdala. V zvezi z vzdrževano komponento se šteje za evidenco o vzdrževanju in kot enakovredno obrazcu EASA 1.

▼M6

M.A.503 Deli z omejeno življenjsko dobo in časovno nadzorovane komponente

▼M8

(a) Vgrajeni deli z omejeno življenjsko dobo in časovno nadzorovane komponente ne smejo presegati odobrene omejitve, kot je opredeljena v programu vzdrževanja zrakoplova in plovnostnih zahtevah, razen kot je določeno v točki M.A.504(b).

▼C3

(b) Ko odobrena omejitev poteče, se komponenta odstrani iz zrakoplova za namene vzdrževanja, v primeru delov z omejeno življenjsko dobo pa zaradi trajne odstranitve.

▼M5

M.A.504 Ločitev komponent

(a) Neuporabne in nepopravljive komponente se ločijo od uporabnih komponent, standardnih delov in materialov.

▼M6

(b) Nepopravljivim komponentam se ne dovoli ponoven vstop v sistem oskrbe s komponentami, razen če je bila obvezna življenjska doba podaljšana ali pa je bila rešitev popravila odobrena v skladu z Uredbo (EU) št. 748/2012.

▼B

PODDEL F

VZDRŽEVALNA ORGANIZACIJA

▼M2

M.A.601 Področje uporabe

Ta poddel določa zahteve, ki jim mora zadostiti organizacija, da izpolnjuje pogoje za izdajo ali podaljšanje odobritve za vzdrževanje zrakoplovov, ki niso kompleksni zrakoplovi na motorni pogon, in komponent, vgrajenih vanj, ki se ne uporabljajo za letalske prevoznike z licenco v skladu z Uredbo (ES) št. 1008/2008.

▼B

M.A.602 Vloga

Vloga za izdajo ali spremembo odobritve vzdrževalne organizacije se izdela na obrazcu in na način, ki ga določi pristojni organ.

M.A.603 Obseg odobritve

▼M6

(a) Organizacija, ki se ukvarja z dejavnostmi, za katere velja ta poddel, svojih dejavnosti ne sme opravljati, če je ne odobri pristojni organ. V ta namen pristojni organ uporabi vzorec iz Dodatka V.

(b) Obseg dela, ki ga je treba odobriti, se določi v priročniku vzdrževalne organizacije v skladu s točko M.A.604. Razredi in ratingi, ki se uporabijo za odobritev vzdrževalnih organizacij, so določeni v Dodatku IV tega dela.

▼B

(c) Potrjena vzdrževalna organizacija lahko v skladu s podatki za vzdrževanje izdela omejeno število delov za uporabo v teku del v svojih lastnih objektih, kot je določeno v priročniku vzdrževalne organizacije.

M.A.604 Priročnik vzdrževalne organizacije

(a) Vzdrževalna organizacija zagotovi priročnik, ki vsebuje vsaj naslednje informacije: ▼M6 1. izjavo, ki jo je podpisal odgovorni vodja, imenovan v skladu s točko M.A.606(a), s katero se potrjuje, da bo organizacija dejavnosti vedno opravljala v skladu z zahtevami te priloge (Del M) ali Priloge Vb (Del ML), kot je ustrezno, in priročnikom; ▼B 2. obseg dela organizacije in 3. naziv(-e) in ime(-na) oseb(-) iz točke M.A.606(b) in 4. organizacijski diagram, ki kaže ustrezne verige odgovornosti med osebami iz točke M.A.606(b), in ▼M8 5. seznam potrditvenega osebja in, če je ustrezno, osebja za pregled plovnosti, z obsegom odobritve, in ▼M1 6. seznam lokacij, kjer se vzdrževanje izvaja, skupaj s splošnim opisom objektov in ▼B 7. postopke, ki opredeljujejo, kako vzdrževalna organizacija zagotavlja skladnost s tem delom, in 8. postopek(-e) za spremembo priročnika vzdrževalne organizacije.

(b) Priročnik vzdrževalne organizacije in njegove spremembe odobri pristojni organ.

(c) Ne glede na točko (b) se lahko manjše spremembe priročnika odobrijo s pomočjo postopka (v nadaljnjem besedilu: neposredna odobritev).

M.A.605 Objekti

Organizacija zagotovi, da:

(a) so na voljo objekti za vse načrtovano delo, specializirane delavnice in oddelki pa ustrezno ločeni za zagotovitev zaščite pred kontaminacijo in okoljem;

(b) je zagotovljena pisarniška namestitev za vodenje vsega načrtovanega dela, vključno zlasti izpolnjevanje evidence o vzdrževanju;

(c) so zagotovljene varne zmogljivosti za skladiščenje komponent, opreme, orodja in materiala. Pogoji za skladiščenje zagotavljajo ločitev neuporabnih komponent in materiala od vseh drugih komponent, materiala, opreme in orodja. Pogoji skladiščenja so v skladu s proizvajalčevimi navodili in dostop je omejen na pooblaščeno osebje.

M.A.606 Zahteve za osebje

(a) Organizacija imenuje odgovornega vodjo, ki ima pooblastilo podjetja za zagotavljanje, da je mogoče vse vzdrževanje, ki ga zahteva stranka, financirati in opraviti po standardu, ki ga zahteva ta del.

(b) Imenuje se oseba ali skupina oseb z odgovornostjo za zagotavljanje, da organizacija vedno izpolnjuje ta poddel. Odgovorna(-e) je/so predvsem odgovornemu vodji.

(c) Vsem osebam iz točke (b) je omogočeno, da pokažejo ustrezno znanje, izobrazbo in ustrezne izkušnje, povezane z vzdrževanjem zrakoplova in/ali komponent.

(d) Organizacija ima ustrezno osebje za običajno pričakovano pogodbeno delo. Dovoljena je uporaba začasnega osebja s podizvajalsko pogodbo v primeru večjega obsega pogodbenega dela, kot je običajno pričakovano, in samo za osebje, ki ne izdaja potrdila o sprostitvi v uporabo.

▼M8

(e) Kvalifikacije vseh članov osebja, ki se ukvarjajo z vzdrževanjem in pregledom plovnosti, so izkazane in dokumentirane.

▼B

(f) Osebje, ki opravlja specializirane naloge, kot so varjenje, neporušitveni preskusi/preiskave, razen barvnega kontrasta, je usposobljeno v skladu z uradno priznanim standardom.

▼M5

(g) Vzdrževalna organizacija ima dovolj potrditvenega osebja za izdajo potrdil o sprostitvi v uporabo zrakoplovov in komponent iz točk M.A.612 in M.A.613. Osebje izpolnjuje naslednje zahteve: 1. Priloga III (Del 66) za zrakoplove; 2. člen 5(6) te uredbe za komponente.

▼B

(h) Z odstopanjem od točke (g) lahko organizacija uporabi potrditveno osebje, usposobljeno v skladu z naslednjimi določbami, ko operatorjem, udeleženim pri komercialnih operacijah, omogoča podporo pri vzdrževanju, v skladu z ustreznimi postopki, ki se potrdijo kot del priročnika organizacije: 1. za ponavljajočo se predpoletno plovnostno zahtevo, ki posebej navaja, da sme to plovnostno zahtevo izvesti letalska posadka, lahko organizacija izda omejeno pooblastilo za potrjevanje vodji zrakoplova na osnovi licence, ki jo ima letalska posadka, pod pogojem, da organizacija zagotovi, da se opravi dovolj praktičnega usposabljanja za zagotovitev, da lahko ta oseba izpolni plovnostno zahtevo po zahtevanem standardu; 2. ►C2 če zrakoplov deluje drugje kot na podprti lokaciji, lahko organizacija izda omejeno pooblastilo za potrjevanje vodji letala na osnovi dane licence letalske posadke, pod pogojem, da organizacija zagotovi, da se opravi dovolj praktičnega usposabljanja za zagotovitev, da taka oseba lahko izpolni določeno nalogo po zahtevanem standardu. ◄

▼M8

(i) Če organizacija opravlja preglede plovnosti in izdaja ustrezna potrdila o pregledu plovnosti za zrakoplove ELA1, ki niso udeleženi v komercialnih operacijah v skladu s točko ML.A.903 Priloge Vb (Del ML), osebje za pregled plovnosti, ki je usposobljeno in pooblaščeno v skladu z naslednjimi zahtevami: 1. ima pooblastilo potrditvenega osebja za ustrezen zrakoplov; 2. ima vsaj tri leta izkušenj kot potrditveno osebje; 3. je neodvisno od procesa vodenja stalne plovnosti zrakoplova, ki se pregleduje, ali ima splošno pristojnost nad procesom vodenja stalne plovnosti celotnega zrakoplova, ki se pregleduje; 4. je seznanjeno z vsebino Poddela C te priloge (Del M) ali Poddela C Priloge Vb (Del ML); 5. je dokazano seznanjeno s postopki vzdrževalne organizacije v zvezi s pregledom plovnosti in izdajo potrdila o pregledu plovnosti; 6. pristojni organ ga je formalno sprejel po tem, ko je opravilo pregled plovnosti pod njegovim nadzorom ali pod nadzorom osebja za pregled plovnosti organizacije v skladu s postopkom, ki ga je odobril pristojni organ; 7. je izvedlo vsaj en pregled plovnosti v zadnjem dvanajstmesečnem obdobju.

▼M1

M.A.607 Potrditveno osebje in osebje za pregled plovnosti

▼B

(a) Poleg točke M.A.606(g) lahko potrditveno osebje izvaja svoje pravice samo, če je organizacija zagotovila: ▼M6 1. da lahko potrditveno osebje dokaže izpolnjevanje zahtev iz točke 66.A.20(b) Priloge III (Del 66), ali kadar se to zahteva v navedeni prilogi, zahtev prava države članice; ▼B 2. da potrditveno osebje primerno pozna zadevni zrakoplov in/ali komponente zrakoplova, ki jih je treba vzdrževati, ter organizacijske postopke v zvezi s tem.

(b) V naslednjih nepredvidenih primerih, ko je zrakoplov ostal prizemljen na lokaciji, ki ni glavna baza in kjer ni na voljo ustreznega potrditvenega osebja, lahko vzdrževalna organizacija, s katero je sklenjena pogodba za zagotavljanje podpore pri vzdrževanju, izda enkratno pooblastilo za potrjevanje: 1. enemu svojih uslužbencev, ki ima kvalifikacije za tip zrakoplova podobne tehnologije, konstrukcije in sistemov, ali 2. kateri koli osebi z najmanj triletnimi izkušnjami z vzdrževanjem in z veljavno ICAO licenco za vzdrževanje zrakoplova, veljavno za tip zrakoplova, ki ga je treba potrditi, pod pogojem, da na omenjeni lokaciji ni nobene organizacije, ustrezno potrjene po tem delu, in da organizacija, s katero je bila sklenjena pogodba, pridobi in ima kartotečno evidenco o izkušnjah in licenci te osebe. ►M1 O vseh teh primerih je treba poročati pristojnemu organu v sedmih dneh od izdaje takega pooblastila za potrjevanje. ◄ Potrjena vzdrževalna organizacija, ki izda enkratno pooblastilo za potrjevanje, zagotovi, da se vsako tako vzdrževanje, ki bi lahko vplivalo na varnost letenja, ponovno preveri.

▼M1

(c) Potrjena vzdrževalna organizacija evidentira vse podrobnosti v zvezi s potrditvenim osebjem in osebjem za pregled plovnosti ter ohranja veljavni seznam vsega potrditvenega osebja in osebja za pregled plovnosti, skupaj z obsegom odobritve, in sicer kot del priročnika organizacije po točki M.A.604(a)5.

▼B

M.A.608 Komponente, oprema in orodje

(a) Organizacija: 1. ima opremo in orodje, opredeljeno v podatkih za vzdrževanje iz točke M.A.609, ali preverjeno enakovredno orodje, kot je navedeno v priročniku vzdrževalne organizacije in je potrebno za vsakodnevno vzdrževanje v obsegu odobritve, in 2. izkazuje, da ima dostop do vse druge opreme in orodja, ki se uporablja samo občasno.

(b) Orodje in oprema se nadzorujeta in umerjata po uradno priznanem standardu. Organizacija hrani evidenco o teh umerjanjih in uporabljenih standardih.

▼M5

(c) Organizacija pregleda, razvrsti in ustrezno loči vse vstopajoče komponente, standardne dele in materiale.

▼M6

M.A.609 Podatki za vzdrževanje

Odobrena vzdrževalna organizacija pri izvajanju vzdrževanja, vključno z modifikacijami in popravili, ima in uporablja veljavne tekoče podatke za vzdrževanje, določene v točki M.A.401 te priloge ali točki ML.A.401 Priloge Vb (Del ML), kakor je ustrezno. Vendar pa v primeru podatkov za vzdrževanje, ki jih priskrbi stranka, organizacija te podatke ima in uporablja le med vzdrževanjem.

▼B

M.A.610 Delovni nalogi za vzdrževanje

Pred začetkom vzdrževanja se organizacija in organizacija, ki zahteva vzdrževanje, dogovorita o pismenem delovnem nalogu, da bi jasno določili vzdrževanje, ki ga je treba opraviti.

▼M6

M.A.611 Standardi vzdrževanja

Vse vzdrževanje se opravi v skladu z zahtevami iz poddela D oddelka A te priloge ali zahtevami iz poddela D oddelka A Priloge Vb (Del ML), kot je določeno v odstavku 1 člena 3.

M.A.612 Potrdilo o sprostitvi zrakoplova v uporabo

Ob zaključku vsega potrebnega vzdrževanja zrakoplova v skladu s tem poddelom se v skladu s točko M.A.801 te priloge ali točko ML.A.801 Priloge Vb (Del ML) izda potrdilo o sprostitvi zrakoplova v uporabo, kot je določeno v odstavku 1 člena 3.

M.A.613 Potrdilo o sprostitvi komponente v uporabo

(a) Ob zaključku vsega potrebnega vzdrževanja komponente v skladu s tem poddelom se v skladu s točko M.A.802 te priloge ali točko ML.A.802 Priloge Vb (Del ML), kakor je ustrezno, izda potrdilo o sprostitvi komponente v uporabo. Izda se obrazec EASA 1, razen za tiste komponente, ki se vzdržujejo v skladu s točko M.A.502(b) ali (d), komponente, izdelane v skladu s točko M.A.603(c) te priloge, in komponente, v zvezi s katerimi točka ML.A.502 Priloge Vb (Del ML) drugače določa.

(b) Dokument dovoljenja za sprostitev komponente v uporabo, tj. obrazec EASA 1, se lahko izdela iz računalniškega sistema.

▼M1

M.A.614 Evidenci o vzdrževanju in pregledu plovnosti

▼M8

(a) Odobrena vzdrževalna organizacija evidentira vse podrobnosti o opravljenem delu. Evidenca, potrebna za dokazovanje, da so bile izpolnjene vse zahteve za izdajo potrdila o sprostitvi v obratovanje, vključno s podizvajalčevimi dokumenti o sprostitvi, ter za izdajo potrdila o pregledu plovnosti, se zadrži.

(b) Odobrena vzdrževalna organizacija zagotovi izvod vsakega potrdila o sprostitvi v uporabo lastniku ali operatorju zrakoplova skupaj z izvodom podrobne evidence o vzdrževanju, povezane z opravljenim delom in potrebne za dokazovanje skladnosti s točko M.A.305 te priloge (Del M) ali ML.A.305 Priloge Vb (Del ML), kot je ustrezno.

▼M1

(c) Potrjena vzdrževalna organizacija obdrži izvod vse evidence o vzdrževanju in s tem povezanih podatkov za vzdrževanje tri leta od datuma, ko je potrjena vzdrževalna organizacija zrakoplov ali komponento, na katero se delo nanaša, sprostila v obratovanje. ►M8 Poleg tega obdrži izvod vse evidence v zvezi z izdajanjem potrdil o pregledu plovnosti tri leta od datuma njihove izdaje ter zagotovi izvod teh dokumentov lastniku zrakoplova. ◄ 1. Evidenca iz te točke se hrani tako, da je zaščitena pred poškodbami, spremembo in krajo. 2. Vsa računalniška strojna oprema za zagotavljanje varnostnih kopij se hrani na drugi lokaciji in ne tam, kjer se hranijo delovni podatki, v okolju, ki zagotavlja, da ostanejo v dobrem stanju. 3. Kadar potrjena vzdrževalna organizacija zaključi svoje delovanje, se vsa hranjena evidenca o vzdrževanju, ki zajema zadnja tri leta, odpošlje zadnjemu lastniku ali stranki zadevnega zrakoplova ali komponente ali pa se shrani, kot je določil pristojni organ.

▼M6

M.A.615 Privilegiji organizacije

Vzdrževalna organizacija, odobrena v skladu s poddelom F oddelka A te priloge, lahko:

(a) vzdržuje vsak zrakoplov in/ali komponento, za katero je odobrena, na lokacijah, določenih v potrdilu o odobritvi in priročniku vzdrževalne organizacije;

(b) uredi izvajanje specializiranih storitev, ki so pod nadzorom vzdrževalne organizacije, pri drugi organizaciji, ki je ustrezno kvalificirana, kot je opisano v priročniku vzdrževalne organizacije;

(c) vzdržuje vsak zrakoplov ali komponento, za katero je odobrena, na kateri koli lokaciji, kjer potreba po takem vzdrževanju izhaja iz neuporabnosti zrakoplova ali potrebe po podpiranju občasnega vzdrževanja, v skladu s pogoji iz priročnika vzdrževalne organizacije;

(d) izdaja potrdila o sprostitvi v uporabo ob zaključku vzdrževanja v skladu s točko M.A.612 ali M.A.613 te priloge;

(e) če je za to posebej odobrena, za zrakoplove ELA1, ki niso udeleženi v komercialnih operacijah, opravlja preglede plovnosti in izdaja ustrezna potrdila o pregledu plovnosti v skladu s pogoji, določenimi v točki ML.A.903 Priloge Vb (Del ML).

Organizacija vzdržuje zrakoplov ali komponento, za katero je odobrena, samo kadar so na voljo vsi potrebni objekti, oprema, orodje, material, podatki za vzdrževanje in potrditveno osebje.

▼B

M.A.616 Organizacijski pregled

Za zagotovitev, da potrjena vzdrževalna organizacija nadaljuje z izpolnjevanjem zahtev tega poddela, le-ta redno organizira organizacijske preglede.

M.A.617 Spremembe potrjene vzdrževalne organizacije

Da bi pristojnemu organu omogočili določitev stalne skladnosti s tem delom, ga potrjena vzdrževalna organizacija obvesti o vsakem predlogu za izvedbo katere koli od naslednjih sprememb, preden se te spremembe izvršijo:

1. ime organizacije;

2. lokacija organizacije;

3. dodatne lokacije organizacije;

4. odgovorni vodja;

5. katera koli od oseb, navedenih v točki M.A.606(b);

▼M1

6. objekti, oprema, orodje, material, postopki, področje dela, potrditveno osebje in osebje za pregled plovnosti, ki bi lahko vplivali na odobritev.

▼B

V primeru predlaganih sprememb glede osebja, ki jih vodstvo ne pozna vnaprej, je treba o teh spremembah obvestiti ob prvi priložnosti.

M.A.618 Stalna veljavnost odobritve

▼M11

(a) Odobritev ostane veljavna do 24. marca 2022 pod naslednjimi pogoji: ▼B 1. organizacija ostaja skladna s tem delom po določbah, ki se nanašajo na obravnavanje ugotovitev, kot so opredeljene v točki M.A.619, in 2. se pristojnemu organu odobri dostop do organizacije za določitev stalne skladnosti s tem delom in 3. odobritev ni umaknjena ali preklicana.

(b) Ob umiku ali preklicu se potrdilo o odobritvi vrne pristojnemu organu.

M.A.619 Ugotovitve

▼M6

(a) Ugotovitev 1. stopnje je vsako ugotovljeno pomembno neizpolnjevanje zahtev iz te priloge in Priloge Vb (Del ML), ki znižuje varnostni standard in resno ogroža varnost leta.

(b) Ugotovitev 2. stopnje je vsako ugotovljeno neizpolnjevanje zahtev iz te priloge in Priloge Vb (Del ML), ki lahko zniža varnostni standard in lahko ogrozi varnost leta.

▼B

(c) Po prejemu obvestila o ugotovitvah v skladu s točko M.B.605 nosilec potrdila vzdrževalne organizacije opredeli načrt za korektivno ukrepanje in korektivno ukrepanje zadovoljivo izkaže pristojnemu organu v roku, dogovorjenem s tem organom.

PODDEL G

ORGANIZACIJA ZA VODENJE STALNE PLOVNOSTI

M.A.701 Področje uporabe

Ta poddel določa zahteve, ki jih mora organizacija izpolnjevati, da je upravičena do izdaje ali podaljšanja odobritve za vodenje stalne plovnosti zrakoplova.

M.A.702 Zahtevek

Zahtevek za izdajo ali spremembo odobritve organizacije za vodenje stalne plovnosti se pripravi na obrazcu in na način, ki ga določi pristojni organ.

M.A.703 Obseg odobritve

(a) odobritev se navede na potrdilu, vključenem v Dodatek VI, ki ga izda pristojni organ.

▼M2

(b) Ne glede na točko (a) je odobritev za letalske prevoznike z licenco v skladu z Uredbo (ES) št. 1008/2008 del spričevala letalskega prevoznika za upravljani zrakoplov, ki ga izda pristojni organ.

▼B

(c) Obseg dela, ki naj bi predstavljal odobritev, se določi v priročniku za vodenje stalne plovnosti v skladu s točko M.A.704.

M.A.704 Priročnik vodenja stalne plovnosti

(a) Organizacija za vodenje stalne plovnosti zagotovi priročnik vodenja stalne plovnosti, ki vsebuje naslednje informacije: ▼M8 1. izjavo, ki jo je podpisal odgovorni vodja in ki potrjuje, da bo organizacija vedno delovala v skladu s to prilogo (Del M) in Prilogo Vb (Del ML), kot je ustrezno ▼B 2. obseg dela organizacije in 3. naziv(-e) in ime(-na) osebe(-) iz M.A.706(a), M.A.706(c), M.A.706(d) in M.A.706(i) in 4. organizacijski diagram, ki kaže ustrezne verige odgovornosti med vsemi osebami iz točk M.A.706(a), M.A.706(c), M.A.706(d) in M.A.706(i), in 5. spisek osebja za pregled plovnosti iz točke M.A.707, v katerem je, če je to primerno, navedeno osebje, pooblaščeno za izdajanje dovoljenj za letenje v skladu s točko M.A.711(c) in 6. splošen opis in lokacijo objektov in ▼M8 7. postopke, ki opredeljujejo, kako organizacija zagotavlja skladnost s to prilogo (Del M) in Prilogo Vb (Del ML), kot je ustrezno, in ▼B 8. postopke za spremembo priročnika vodenja stalne plovnosti in ▼M2 9. seznam potrjenih programov vzdrževanja zrakoplova ali, za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008, seznam „generičnih“ in „osnovnih“ programov vzdrževanja. ▼B

(b) Priročnik vodenja stalne plovnosti in njegove spremembe odobri pristojni organ.

(c) Ne glede na točko (b) se lahko manjše spremembe priročnika odobrijo posredno s postopkom posredne odobritve. Postopek posredne odobritve opredeljuje upravičene manjše spremembe, vzpostavlja ga organizacija za vodenje stalne plovnosti kot del priročnika, potrdi pa ga pristojni organ, odgovoren za to organizacijo za vodenje stalne plovnosti.

M.A.705 Objekti

Organizacija za vodenje stalne plovnosti za osebje, opredeljeno v točki M.A.706, zagotovi primerne pisarne na ustreznih lokacijah.

M.A.706 Zahteve za osebje

▼M8

(a) Organizacija imenuje odgovornega vodjo, ki ima pooblastilo podjetja za zagotavljanje, da je mogoče vse dejavnosti vodenja stalne plovnosti financirati in izvesti v skladu s to prilogo (Del M) in Prilogo Vb (Del ML), kot je ustrezno.

▼M2

(b) Za letalske prevoznike z licenco v skladu z Uredbo (ES) št. 1008/2008 je odgovorni poslovodni delavec iz točke (a) oseba, ki ima tudi pooblastilo podjetja za zagotavljanje, da se lahko vsi postopki operatorja financirajo in opravijo po standardu, zahtevanem za izdajo spričevala letalskega prevoznika.

▼M8

(c) Imenuje se oseba ali skupina oseb, odgovornih za zagotavljanje, da organizacija vedno izpolnjuje veljavne zahteve iz te priloge (Del M) in Priloge Vb (Del ML), ki se nanašajo na vodenje stalne plovnosti, pregled plovnosti in dovoljenje za letenje. Odgovorna(-e) je/so predvsem odgovornemu vodji.

▼M2

(d) Za letalske prevoznike z licenco v skladu z Uredbo (ES) št. 1008/2008 odgovorni poslovodni delavec imenuje nosilca položaja. Ta oseba je odgovorna za vodenje in nadzorstvo dejavnosti stalne plovnosti po točki (c).

▼B

(e) Imenovani nosilec položaja iz točke (d) ni zaposlen pri organizaciji, potrjeni po Delu 145, ki ima sklenjeno pogodbo z operatorjem, razen če se pristojni organ izrecno strinja.

(f) Organizacija ima dovolj ustrezno kvalificiranega osebja za pričakovano delo.

(g) Vsem osebam iz točk (c) in (d) je omogočeno, da pokažejo ustrezno znanje, izobrazbo in ustrezne izkušnje v zvezi s stalno plovnostjo zrakoplova.

(h) Usposobljenost osebja, ki se ukvarja z vodenjem stalne plovnosti, je dokumentirana.

▼M8

(i) Za organizacije, ki podaljšujejo potrdila o pregledu plovnosti v skladu s točkama M.A.711(a)(4) in M.A.901 te priloge (Del M) ali točko ML.A.901(c) Priloge Vb (Del ML), kot je ustrezno, organizacija imenuje osebe, pooblaščene za podaljševanje, ki jih potrdi pristojni organ.

▼B

(j) Organizacija v priročniku za vodenje stalne plovnosti opredeli in posodablja naziv(-e) in ime(-na) osebe(-) iz M.A.706(a), M.A.706(c), M.A.706(d) in M.A.706(i).

▼M2

(k) Za vse kompleksne zrakoplove na motorni pogon in letalske prevoznike z licenco v skladu z Uredbo (ES) št. 1008/2008 organizacija določi in nadzoruje usposobljenost osebja, ki se ukvarja z vodenjem stalne plovnosti, pregledom plovnosti in/ali revizijo kakovosti, v skladu s postopkom in standardom, ki ju je odobril pristojni organ.

▼B

M.A.707 Osebje za pregled plovnosti

(a) ▼M8 Da bi bila potrjena organizacija za vodenje stalne plovnosti potrjena za opravljanje pregledov plovnosti in, če je to ustrezno, za izdajanje dovoljenj za letenje, ima ustrezno osebje za pregled plovnosti, da izdaja potrdila ali priporočila za pregled plovnosti iz Poddela I Oddelka A Priloge I (Del M) ali Poddela I Oddelka A Priloge Vb (Del ML) in, če je to ustrezno, da izdaja dovoljenja za letenje v skladu s točko M.A.711(c): ▼M2 1. za zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008, in zrakoplove z MTOM nad 2 730 kg, razen balonov, mora to osebje imeti: (a) vsaj petletne izkušnje s stalno plovnostjo; in (b) ustrezno licenco v skladu s Prilogo III (Del 66) ali diplomo iz aeronavtike ali enakovredno nacionalno spričevalo; in (c) formalno usposabljanje iz letalskega vzdrževanja; in (d) položaj z ustreznimi odgovornostmi v potrjeni organizaciji. (e) Ne glede na točke (a) do (d) se lahko zahteva iz točke M.A.707(a)1(b) nadomesti s petletnimi izkušnjami v stalni plovnosti poleg tistih, ki se že zahtevajo v točki M.A.707(a)1(a). 2. Za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008 z MTOM 2 730 kg in manj ter balone, mora to osebje imeti: (a) vsaj triletne izkušnje s stalno plovnostjo; in (b) ustrezno licenco v skladu s Prilogo III (Del 66) ali diplomo iz aeronavtike ali enakovredno nacionalno spričevalo; in (c) ustrezno usposabljanje iz letalskega vzdrževanja; in (d) položaj z ustreznimi odgovornostmi v potrjeni organizaciji. (e) Ne glede na točke (a) do (d) se lahko zahteva iz točke M.A.707(a)2(b) nadomesti s štiriletnimi izkušnjami v stalni plovnosti poleg tistih, ki se že zahtevajo v točki M.A.707(a)2(a).

▼M1

(b) Osebju za pregled plovnosti, ki ga je imenovala potrjena organizacija za stalno plovnost, lahko potrjena organizacija za stalno plovnost izda pooblastilo le, ko ga formalno sprejme pristojni organ po zadovoljivem zaključku pregleda plovnosti pod nadzorstvom pristojnega organa ali osebja za pregled plovnosti organizacije v skladu s postopkom, ki ga je odobril pristojni organ.

▼B

(c) Organizacija zagotovi, da osebje za pregled plovnosti zrakoplova lahko izkaže ustrezne najnovejše izkušnje pri vodenju stalne plovnosti.

(d) Osebje za pregled plovnosti se določi z navedbo vsake osebe v priročniku vodenja stalne plovnosti skupaj s sklicem na njeno pooblastilo za pregled plovnosti.

(e) Organizacija hrani evidenco vsega osebja za pregled plovnosti, ki vključuje podrobnosti o ustreznih kvalifikacijah, hranjenih skupaj s povzetkom ustreznih izkušenj in usposabljanja za vodenje stalne plovnosti ter kopijo pooblastila. Ta evidenca se hrani do dve leti potem, ko je osebje za pregled plovnosti zapustilo organizacijo.

M.A.708 Vodenje stalne plovnosti

▼M8

(a) Organizacija zagotovi, da se vse vodenje stalne plovnosti izvede v skladu s Poddelom C Oddelka A te priloge (Del M) ali Poddelom C Oddelka A Priloge Vb (Del ML), kot je ustrezno.

▼B

(b) Za vsak voden zrakoplov potrjena organizacija za vodenje stalne plovnosti: ▼M8 1. zagotovi, da je program vzdrževanja zrakoplova, vključno z morebitnim veljavnim programom zanesljivosti, zahtevanim s točko M.A.302 te priloge (Del M) ali ML.A.302 Priloge Vb (Del ML), kot je ustrezno, pripravljen in se nadzoruje; 2. za zrakoplov, ki ga ne uporabljajo letalski prevozniki, licencirani v skladu z Uredbo (ES) št. 1008/2008, kopijo programa vzdrževanja zrakoplova zagotovi lastniku ali operatorju, ki je odgovoren v skladu s točko M.A.201 te priloge (Del M) ali točko ML.A.201 Priloge Vb (Del ML), kot je ustrezno; ▼B 3. vodi odobritev modifikacij in popravil; ▼M8 4. zagotovi, da se vse vzdrževanje izvede v skladu s potrjenim programom vzdrževanja zrakoplova in sprosti v skladu s Poddelom H Oddelka A te priloge (Del M) ali Poddelom H Oddelka A Priloge Vb (Del ML), kot je ustrezno; ▼B 5. zagotovi, da se uporabljajo vse veljavne plovnostne zahteve in zahteve za delovanje z vplivom na stalno plovnost; 6. zagotovi, da vse okvare, odkrite med načrtovanim vzdrževanjem ali sporočene, popravi ustrezno potrjena vzdrževalna organizacija; 7. zagotovi, da se zrakoplov sprejme v ustrezno potrjeno vzdrževalno organizacijo, kadar koli je to potrebno; 8. usklajuje načrtovano vzdrževanje, uporabo plovnostnihzahtev, zamenjavo delov z omejeno življenjsko dobo in pregled komponent za zagotovitev, da je delo pravilno opravljeno; 9. vodi in arhivira vso evidenco o stalni plovnosti in/ali operatorjev tehnični dnevnik; 10. zagotovi, da poročilo o masi in ravnotežju odraža trenutno stanje zrakoplova.

▼M8

(c) V primeru kompleksnih zrakoplovov na motorni pogon ali zrakoplovov, ki se uporabljajo za komercialni letalski prevoz, ali zrakoplovov, ki se uporabljajo za specializirane komercialne operacije ali komercialne operacije ATO ali DTO, kadar organizacija za vodenje stalne plovnosti ni ustrezno potrjena v skladu s Prilogo II (Del 145) ali Poddelom F te priloge (Del M) ali Prilogo Vd (Del CAO), ta organizacija po posvetovanju z operatorjem sklene pisno pogodbo o vzdrževanju z organizacijo, potrjeno v skladu s Prilogo II (Del 145) ali Poddelom F te priloge (Del M) ali Prilogo Vd (Del CAO), ali drugim operatorjem, pri čemer podrobno navede funkcije, opredeljene v točkah M.A.301(b), M.A.301(c), M.A.301(f) in M.A.301(g) te priloge (Del M) ali točkah ML.A.301(b) do (e) Priloge Vb (Del ML), kar zagotavlja, da vse vzdrževanje v končni fazi opravi vzdrževalna organizacija, potrjena v skladu s Prilogo II (Del 145) ali Poddelom F te priloge (Del M) ali Prilogo Vd (Del CAO), in določa podporo funkcijam kakovosti iz točke M.A.712 (b) te priloge (Del M).

(d) Ne glede na točko (c) se pogodba lahko sklene v obliki posameznih delovnih nalogov, naslovljenih na vzdrževalno organizacijo, potrjeno v skladu s Prilogo II (Del 145) ali Poddelom F te priloge (Del M) ali Prilogo Vd (Del CAO), in sicer v primeru: 1. zrakoplova, ki zahteva nenačrtovano linijsko vzdrževanje; 2. vzdrževanja komponent, vključno z vzdrževanjem motorja.

M.A.709 Dokumentacija

(a) Potrjena organizacija za vodenje stalne plovnosti za opravljanje nalog stalne plovnosti iz točke M.A.708 te priloge (Del M) ima in uporablja veljavne tekoče podatke za vzdrževanje v skladu s točko M.A.401 Priloge Vb (Del M) ali točko ML.A.401 Priloge Vb (Del ML), kot je ustrezno. Navedene podatke lahko zagotovi lastnik ali operator, pod pogojem, da je s takšnim lastnikom ali operatorjem sklenjena ustrezna pogodba. V tem primeru mora organizacija za vodenje stalne plovnosti hraniti te podatke samo v času trajanja pogodbe, razen če točka M.A.714 te priloge (Del M) ne določa drugače.

(b) Za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008, lahko potrjena organizacija za vodenje stalne plovnosti pripravi „osnovne“ in/ali „generične“ programe vzdrževanja, da bi omogočila začetno odobritev ali podaljšanje obsega odobritve brez pogodb iz Dodatka I k tej prilogi (Del M) ali Dodatka I k Prilogi Vb (Del ML), kot je ustrezno. Ti „osnovni“ in „generični“ programi vzdrževanja pa ne izključujejo potrebe po pravočasni vzpostavitvi ustreznega programa vzdrževanja zrakoplova v skladu s točko M.A.302 te priloge (Del M) ali točko ML.A.302 Priloge Vb (Del ML), kot je ustrezno, pred izvajanjem privilegijev iz točke M.A.711 te priloge (Del M).

M.A.710 Pregled plovnosti

Kadar organizacija, odobrena v skladu s točko M.A.711(b) te priloge (Del M), izvaja preglede plovnosti, se ti izvedejo v skladu s točko M.A.901 te priloge (Del M) ali točko ML.A.903 Priloge Vb (Del ML), kot je ustrezno.

▼B

M.A.711 Privilegiji organizacije

(a) Organizacija za vodenje stalne plovnosti, potrjena v skladu s Poddelom G Oddelka A te priloge (Del M), lahko: ▼M2 1. vodi stalno plovnost zrakoplova, razen zrakoplovov, ki jih uporabljajo letalski prevozniki z licenco v skladu z Uredbo (ES) št. 1008/2008, kot je navedeno v potrdilu o odobritvi; 2. vodi stalno plovnost zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, kadar je naveden v potrdilu o odobritvi in na spričevalu letalskega prevoznika (AOC); ▼B 3. se dogovori za opravljanje omejenih nalog stalne plovnosti s katero koli pogodbeno organizacijo, ki dela pod njenim sistemom kakovosti, kot je navedeno v potrdilu o odobritvi; ▼M8 4. podaljša, pod pogoji iz točke M.A.901(f) te priloge (Del M) ali točke ML.A.901(c) Priloge Vb (Del ML), kot je ustrezno, potrdilo o pregledu plovnosti, ki ga je izdal pristojni organ ali druga organizacija oziroma oseba, kot je ustrezno; ▼M8 5. odobri program vzdrževanja zrakoplova v skladu s točko ML.A.302(b)(2) za zrakoplove, ki se upravljajo v skladu s Prilogo Vb (Del ML). ▼B

(b) Potrjena organizacija za vodenje stalne plovnosti, registrirana v eni izmed držav članic, je lahko poleg tega potrjena za opravljanje pregledov plovnosti iz točke M.A.710 in lahko: ▼M8 1. izda povezano potrdilo o pregledu plovnosti in ga pravočasno podaljša pod pogoji iz točke M.A.901(c)(2) ali M.A.901(e)(2) te priloge (Del M) ali točke ML.A.901(c) Priloge Vb (Del ML), kot je ustrezno, in ▼B 2. izda priporočilo za pregled plovnosti pristojnemu organu države članice registracije.

(c) Organizacija za vodenje stalne plovnosti z odobritvijo, ki vključuje privilegije iz točke M.A.711(b) sme biti dodatno potrjena za izdajanje dovoljenj za letenje v skladu s točko 21.A.711(d) Priloge I (Del 21) k Uredbi (EU) št. 748/2012 za določen zrakoplov, za katerega ima organizacija odobritev za izdajo potrdila o pregledu plovnosti, ko organizacija za vodenje stalne plovnosti potrjuje skladnost z odobrenimi pogoji za letenje, ob upoštevanju ustreznega odobrenega postopka v priročniku iz točke M.A.704.

M.A.712 Sistem kakovosti

(a) Za zagotovitev, da bo potrjena organizacija za vodenje stalne plovnosti še naprej izpolnjevala zahteve tega poddela, vzpostavi sistem kakovosti in imenuje vodjo kakovosti za spremljanje skladnosti in ustreznosti postopkov, zahtevanih za zagotavljanje plovnosti zrakoplova. Spremljanje skladnosti vključuje sistem povratnih informacij odgovornemu vodji za zagotovitev korektivnega ukrepanja po potrebi.

(b) Sistem kakovosti spremlja dejavnosti, izvedene po Oddelku A, Poddelu G te priloge (Del M). Vključuje vsaj naslednje funkcije: 1. spremljanje, da se vse dejavnosti, izvedene po Oddelku A, Poddelu G te priloge (Del M), opravljajo v skladu s potrjenimi postopki in 2. spremljanje, da se vse vzdrževanje po podizvajalski pogodbi opravlja v skladu s pogodbo, in 3. spremljanje stalnega izpolnjevanja zahtev tega dela.

(c) Evidenca o teh dejavnostih se hrani vsaj dve leti.

(d) Kjer je potrjena organizacija za vodenje stalne plovnosti potrjena v skladu z nekim drugim delom, se lahko sistem kakovosti kombinira s tem, kar zahteva ta drugi del.

▼M2

(e) Za letalske prevoznike z licenco v skladu z Uredbo (ES) št. 1008/2008 je sistem kakovosti iz poddela G dela M.A sestavni del sistema kakovosti operatorja.

(f) V manjši organizaciji, ki ne vodi stalne plovnosti zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, se lahko sistem kakovosti nadomesti z opravljanjem rednih organizacijskih pregledov, pod pogojem, da jih odobri pristojni organ, razen ko organizacija izda potrdilo o pregledu plovnosti za zrakoplov z MTOM nad 2 730 kg, ki ni balon. Če sistem kakovosti ne obstaja, organizacija ne sklene pogodbe za opravljanje nalog vodenja stalne plovnosti z drugimi strankami.

▼B

M.A.713 Spremembe potrjene organizacije za stalno plovnost.

Da bi pristojnemu organu omogočili določitev stalne skladnosti s tem delom, ga potrjena organizacija za vodenje stalne plovnosti obvesti o vsakem predlogu za izvedbo katere koli od naslednjih sprememb, preden se te spremembe izvršijo:

1. ime organizacije;

2. lokacija organizacije;

3. dodatne lokacije organizacije;

4. odgovorni vodja;

5. katera koli od oseb, navedenih v odstavku M.A.706(c);

6. objekti, postopki, obseg dela in osebje, ki bi lahko vplivali na odobritev.

V primeru predlaganih sprememb oseb, ki jih vodstvo ne pozna vnaprej, ga je treba o teh spremembah obvestiti ob prvi priložnosti.

M.A.714 Hranjenje evidence

▼M8

(a) Organizacija za vodenje stalne plovnosti evidentira vse podrobnosti o opravljenem delu. Evidenca, ki se zahteva v točki M.A.305 te priloge (Del M) ali točki ML.A.305 Priloge Vb (Del ML), kot je ustrezno, in točki M.A.306 te priloge (Del M), če je ustrezno, se zadrži.

▼B

(b) Če ima organizacija za vodenje stalne plovnosti privilegij iz točke M.A.711(b), obdrži kopijo vsakega izdanega ali, če je ustrezno, podaljšanega potrdila in priporočila o pregledu plovnosti, skupaj z vsemi spremljajočimi dokumenti. Poleg tega organizacija obdrži kopijo vsakega potrdila o pregledu plovnosti, ki ga je podaljšala na podlagi privilegija iz točke M.A.711(a)4.

(c) Če ima organizacija za vodenje stalne plovnosti privilegij iz točke M.A.711(c), obdrži kopijo vsakega dovoljenja za letenje, izdanega v skladu z določbami točke 21A.729 Priloge I (Del 21) k Uredbi (EU) št. 748/2012.

(d) Organizacija za vodenje stalne plovnosti obdrži kopijo vse evidence, navedene v točkah (b) in (c), še dve leti po tem, ko je bil zrakoplov stalno umaknjen iz uporabe.

(e) Evidenca se hrani na način, ki zagotavlja zaščito pred poškodbami, spremembo in krajo.

(f) Vsa računalniška strojna oprema za zagotavljanje rezervne kopije se hrani na lokaciji, ki je drugačna od lokacije, kjer se hranijo delovni podatki, v okolju, ki zagotavlja, da ostanejo v dobrem stanju.

(g) Kjer se vodenje stalne plovnosti zrakoplova prenese na drugo organizacijo ali osebo, se vsa zadržana evidenca prenese na omenjeno osebo ali organizacijo. Časovna obdobja, predpisana za zadržanje evidence, še naprej veljajo za omenjeno organizacijo ali osebo.

(h) Ko organizacija za vodenje stalne plovnosti zaključi svoje delovanje, se vsa zadržana evidenca prenese na lastnika zrakoplova.

M.A.715 Stalna veljavnost odobritve

(a) ▼M11 Odobritev ostane veljavna do 24. marca 2022 pod naslednjimi pogoji: ▼B 1. organizacija ostaja skladna s tem delom v skladu z določbami, ki se nanašajo na obravnavanje ugotovitev, kot so opredeljene v M.B.705, in 2. se pristojnemu organu odobri dostop do organizacije za določitev stalne skladnosti s tem delom in 3. odobritev ni umaknjena ali preklicana.

(b) Ob umiku ali preklicu se potrdilo o odobritvi vrne pristojnemu organu.

M.A.716 Ugotovitve

▼M8

(a) Ugotovitev 1. stopnje je vsako pomembno neizpolnjevanje zahtev iz te priloge (Del M) ali Priloge Vb (Del ML), kot je ustrezno, ki znižuje varnostni standard in resno ogroža varnost letenja.

(b) Ugotovitev 2. stopnje je vsako neizpolnjevanje zahtev iz te priloge (Del M) ali Priloge Vb (Del ML), kot je ustrezno, ki bi lahko znižalo varnostni standard in ogrozilo varnost letenja.

▼B

(c) Po prejemu obvestila o ugotovitvah v skladu s točko M.B.705 imetnik odobritve organizacije za vodenje stalne plovnosti opredeli načrt za korektivno ukrepanje in korektivno ukrepanje pristojnemu organu zadovoljivo izkaže v roku, dogovorjenem s tem organom.

PODDEL H

POTRDILO O SPROSTITVI V UPORABO – CRS

▼M6

M.A.801 Potrdilo o sprostitvi zrakoplova v uporabo

(a) Razen za zrakoplov, ki ga je v uporabo sprostila vzdrževalna organizacija, odobrena v skladu s Prilogo II (Del 145), se potrdilo o sprostitvi v uporabo izda v skladu s tem poddelom.

(b) Noben zrakoplov se ne sprosti v uporabo, če ob zaključku vseh naročenih nalog vzdrževanja, ki so bile primerno opravljene, ni bilo izdano potrdilo o sprostitvi v uporabo. Potrdilo o sprostitvi v uporabo izda pooblaščeno potrditveno osebje vzdrževalne organizacije, odobrene v skladu s poddelom F te priloge ali Prilogo Vd (Del CAO), razen za naloge vzdrževanja, ki niso naloge zahtevnega vzdrževanja iz Dodatka VII k tej prilogi, za katere lahko potrdilo o sprostitvi v uporabo izda: 1. neodvisno potrditveno osebje, ki deluje v skladu z zahtevami iz člena 5 te uredbe; 2. pilot - lastnik, ki deluje v skladu s točko M.A.803 te priloge.

(c) Z odstopanjem od točke (b) lahko lastnik v nepredvidenih okoliščinah, ko je zrakoplov prizemljen na lokaciji, kjer ni na voljo vzdrževalna organizacija, odobrena v skladu s to prilogo, Prilogo II (Del 145) ali Prilogo Vd (Del CAO), in neodvisno potrditveno osebje, pooblasti katero koli osebo z najmanj tremi leti ustreznih izkušenj z vzdrževanjem, ki ima bodisi veljavno licenco za vzdrževanje, skladno s Prilogo 1 ICAO, za tip zrakoplova, ki ga je treba potrditi, bodisi pooblastilo potrditvenega osebja, veljavno za delo, ki ga je treba potrditi in za katero potrdilo izda vzdrževalna organizacija, odobrena v skladu s Prilogo 6 ICAO, za vzdrževanje zrakoplova v skladu s standardi iz poddela D te priloge in sprostitev zrakoplova v uporabo. V tem primeru lastnik: 1. pridobi in v zrakoplovu hrani evidenco z vsemi podrobnostmi o opravljenem vzdrževanju in kvalifikacijah osebe, ki je izdala potrdilo o sprostitvi zrakoplova v uporabo; 2. zagotovi, da se vsako tako vzdrževanje pozneje preveri in da novo potrdilo o sprostitvi v uporabo izda ustrezno pooblaščena oseb